11.06.2019 u 20:44\nMeta: Ako je moje povlačenje rešenje za krizu – povući ću se\nTIRANA - Albanski predsednik Ilir Meta rekao je da ne razume zašto žele da ga razreše, ali, kako je kazao, on je spreman da se povuče ukoliko je to izlaz iz krize u zemlji, prenosi a1on. Prema njegovim rečima, odluku o odlaganju lokalnih izbora u Albanija zakazanih za 30. juna doneo je kako bi se izbeglo povećanje tenzija i umanjile šanse za građanski konflikt, o čemu je, kako je naveo, kao vrhovni komandant imao izvesna saznanja. Kako je rekao, u ovom trenutku nema mogućnosti za izbore, ali oni, dodao je, biti održani u roku kojim će biti ispoštovan Ustav. Stranke je pozvao da ozbiljno pročitaju Ustav kako bi iskoristile vreme za rešenja koja će uključiti sve Albance u izborni proces. „Spreman sam da donesem važne odluke u interesu države. Pozivam sve stranke da razumeju\n08.06.2019 u 13:01\nAmbasade SAD i Italije u Tirani upozoravaju na demonstracije\nAmbasade SAD i Italije u Tirani izdale su upozorenje svojim državljanima povodom večerašnjih demonstracija albanske opozicije protiv premijera Edija Rame. U upozorenju američke ambasade, objavljenom na zvaničnom sajtu, navodi se da se očekuje da će demonstracije početi oko 19 časova blizu sedišta vlade i da bi pripadnici opozicija tokom protesta mogli da kreću na više lokacija u albanskoj prestonici. Navodi se da se ne zna koliko će protest trajati, ali se podseća da je na nedavno održanim demonstracijama u Tirani bilo nasilja i da je policija koristila vodene topove i suzavac za rasterivanje okupljenih. „Osoblje ambasade SAD i članovi njihovih porodica upućeni su na to da izbegavaju sva mesta okupljanja i lokacije na koji se demonstracije očekuju ili su u toku”, navodi se u\n02.06.2019 u 21:14\nHiljade pristalica albanske opozicije ponovo protestovale u Tirani\nTIRANA - Hiljade pristalica albanske opozicije danas su ponovo protestovale u Tirani, zahtevajući vanredne izbore, uprkos pozivima zapadnih sila da se okrenu pregovorima s vladom. Pristalice opozicije, predvođene Demokratskom strankom desnog centra, okupile su se kod sedišta vlade, čijeg socijalističkog premijera Edija Ramu optužuju za korupciju i veze s organizovanim kriminalom. Opozicija traži Raminu ostavku i formiranje privremene vlade koja bi upravljala zemljom do vanrednih parlamentarnih izbora. Lider Demokratske stranke Ljuljzim Baša rekao je da je „njihova bitka u celini za slobodne i poštene izbore i za evropske vrednosti”. Demonstranti su tokom Bašinog govora bacali na zgradu vlade baklje i zapaljive bombe. Protesti albanske opozicije traju od sredine februara, prenosi\n02.06.2019 u 19:49\nMeta sa Stoltenbergom: NATO garant integriteta KiM\nTIRANA - Albanski predsednik Ilir Meta izjavio je da prisustvo NATO na KiM i njegova bliska saradnja sa institucijama u Prištini i EU doprinosi bezbednijem okruženju na terenu i da je to od suštinskog značaja za, kako je naveo, teritorijalni integritet Kosova i stabilnost u regionu, prenosi albanski list „Dita”. Meta je , kako navodi TV Klan, u razgovoru u Tirani sa generalnim sekretarom NATO Jensom Stoltenbergom, rekao da Albanija podržava „legitimno i suvereno pravo Kosova” na postepeni prelazak Kosovskih bezbednosnih snaga u multietničku vojsku, koja je u punoj integraciji sa NATO. „Evropska i evroatlantska integracija je jedina pouzdana garancija za konsolidaciju mira, bezbednosti i prosperiteta u region, zasnovana na zajedničkim vrednostima, a napredak u tim organizacijama je


Da li će otvaranje granica dovesti do većeg broja zaraženih - Naši u svetu\nDa li će otvaranje granica dovesti do većeg broja zaraženih\nObjavljeno 17/05/20 u 11:30\nDirektorka Instituta za javno zdravlje “Batut” Verica Jovanović kaže da je epidemiološka situacija u Srbiji veoma dobra, ali da ne treba zaboraviti mere i preporuke.\nDirektorka Instituta za javno zdravlje “Batut” Verica Jovanović kaže da epidemija kovida 19 u Srbiji još traje, ali da posustaje, piše RTS.RS.\n“Mi se nadamo i očekujemo da će brojevi pokazati da iz dana u dan živimo u sve manje opasnoj situaciji”, kaže Jovanovićeva.\nIstiče da je situacija u našoj zemlji “veoma dobra i povoljna”, ali da mere i preporuke za suzbijanje i kontrolu širenja virusa među građanima treba da budu u primeni jer je to jedini način da se pozitivno utiče na epidemiju.\n“Kriterijumi za odjavljivanje epidemije se razmatraju, međutim, mi još govorimo o aktivnostima koje se iz dana u dan prate – parametre pozitivnosti u odnosu na broj testiranih i u odnosu na broj klinički manifestnih slučajeva”, objašnjava Jovanovićeva.\nNe zaboraviti na lične mere zaštite\nIstiče da je primena ličnih mera zaštite od velikog značaja za suzbijanje širenja virusa.\n“Treba znati da se virus prenosi kapljičnim putem i da komunikacija i distanca među ljudima treba da bude u skladu sa preporukama. Uvek kažemo da fizička distanca treba da bude do dva metra. Ne treba zaboraviti javne površine ni predmete sa kojima dolazimo u kontakt”, upozorava Jovanovićeva.\nKaže da se zbog otvaranja granica i obnavljanja avio-saobraćaja ne očekuje skok broja zaraženih i pogoršanje situacije.\n“U većini zemalja je prošlo dva meseca, dva i po meseca od registracije prvih slučajeva koronavirusa. Uz primenu preventivnih mera i kontrolu, pre svega, simptomatskih slučajeva, zajednički ćemo i globalno uticati da epidemija bude pod kontrolom”, ističe Jovanovićeva.\nNaglašava da su rizici uvek prisutni jer se radi o novom virusu, pa nije poznato kakva će njegova manifestacija biti u narednom periodu.\nPočela je provera kolektivnog imuniteta, a Verica Jovanović kaže da istraživanje protiče veoma uspešno.\n“Veliki broj porodica je zainteresovan da se odazove pozivu. Upravo ovim istraživanjem ćemo saznati koliki smo kolektivni imunitet stekli tokom epidemije”, kaže direktorka Instituta za javno zdravlje “Batut”.\nSiniša Mali o uslovima koje naši građani u inostranstvu moraju da ispune za prijavu za 100 evra\nKisić Tepavčević o testiranju zbog putovanja, ali i tome zašto se ne preporučuje test na sopstveni zahtev\nMilena pet sati davala izjavu! Radmila Živković otkrila kako je Mika Aleksić njenu…\n20/01/21 u 20:00 0\nNjenu ćerku tukao je MOTKOM, govorio joj je da je glupa i ružna!\n“Da RAZJASNIMO”! Nole se OTVORENIM PISMOM obratio AUSTRALIJSKOJ…\n20/01/21 u 14:30 0\nNOLE se iskreno zapitao: Treba li da ostanem po strani i da uživam u svemu što imam umesto da obraćam pažnju na…\nĐurić uoči inauguracije novog predsednika SAD: Velika čast za Srbiju da bude među…\n19/01/21 u 17:00 0\nAmbasador Srbije u SAD Marko Đurić prisustvovaće sa suprugom inauguraciji novog američkog predsednika Džozefa…\nOproštajno pismo Melanije Tramp: “Svaki život je dragocen…”\n19/01/21 u 08:00 0\nPrva dama SAD Melanija Tramp, koja će za dva dana kada istekne predsednički mandat njenom suprugu Donaldu Trampu,…\n18/01/21 u 21:32 0\nVašington -- Barikade i vojska sa dugim cevima – glavni grad Sjedinjenih Država tako izgleda pred inauguraciju Džoa…\nDamjan Jović, Đurićev nekadašnji zamenik postavljen za generalnog konzula u Čikagu\n18/01/21 u 18:30 0\nZamenik nekadašnjeg direktora Kancelarije za Kosovu i Metohiju i aktuelnog ambasadora u SAD Marka Ðurića, Damjan…\n18/01/21 u 15:30 0\nU Srbiji je u poslednja 24 sata od korona virusa obolelo još 1.578 osoba, od testiranih 9.040, dok je 21 pacijent…\nOglasio se i Fakultet dramskih umetnosti: Bezrezervno i odlučno pružamo podršku…\n18/01/21 u 12:30 0\nFakultet dramskih umetnosti (FDU) bezrezervno i odlučno pruža podršku mladoj glumici i nekadašnjoj studentkinji…\nMilena Radulović: “Priča o seksualnosti je bila prisutna kad smo imali 13-14…\n18/01/21 u 09:30 0\nGledali smo kako odvodi devojke u tu prostoriju pored, gde se zadržavaju neko vreme. Pitala sam se kada će mene da…


Rusija je najobrazovanija zemlja svijeta – mojKontakt portal – Radio Televizija Kontakt\nOvi podaci dio su najnovijeg izvještaja Organizacije za ekonomsku saradnju i razvoj koji je obuhvatio 34 zemlje članice organizacije kao i osam koje to nisu. Visoko obrazovanje važno je kako za uspjeh pojedinca, tako i za cjelokupnu zemlju, naročito kada je riječ o državama koje imaju loše ekonomske uslove, tvrdi OECD-ov analitičar Gara Rohas Gonsales.\nNakon velikog udara ekonomske krize, što nije iznenađenje, nezaposlenost je porasla na svim nivoima obrazovanja, ali se to manje osjetilo kada su u pitanju visokoobrazovani ljudi. Pokazalo se da su na tom nivou ljudi manje izloženi nezaposlenosti i imaju veće šanse da aktivno učestvuju u ekonomskom sistemu, kako za svoju tako i za dobrobit društva”, objašnjava Rohas Gonsales.\nListu najobrazovanijih zemalja svijeta sastavio je 24/7 Vol st., uzimajući u obzir i podatke nedavno objavljene OECD-ove studije, koja se odnosila na nivo poznavanja matematičkih operacija i čitalačkih sposobnosti odraslog stanovništva.\nPrema OECD-ovim podacima, u Rusiji je ne samo najveći broj visokoobrazovanog stanovništva, već i 95 posto odraslog stanovništva ima završenu srednju školu. Prosjek u OECD-ovim istraživanjima je 75 posto. U izveštaju se takođe navodi da je Rusija trenutno u periodu koji protiče u znaku istorijski važnog ulaganja u obrazovanje.\nMeđutim, 24/7 Vol st. navodi kako Rusiju u poslednje vrijeme sve češće potresaju afere vezane za obrazovni sistem. Problem predstavlja korupcija u školstvu i na fakultetima, sistemsko varanje na testovima, kao i sve veća proizvodnja lažnih teza i doktorskih radova.\nEvo kako izgleda lista deset zemalja sa najvećim brojem visokoobrazovanih stanovnika:\n6. Јužna Koreja\nPremijerka RS zatečena odlukom suda za “Birač”


Izabran zamenik direktora Agencije – Agencija za sprečavanje korupcije\nIzabran zamenik direktora Agencije\nPriboj – Izbori za odbornike\nDirektor Agencije za borbu protiv korupcije, Tatjana Babić, izabrala je juče Vladana Joksimovića (41) za svog zamenika. Joksimović će funkciju zamenika direktora obavljati počev od 1. aprila 2013. godine.\nVladan Joksimović je diplomirao 1997. godine na Pravnom fakultetu u Beogradu. Svoju profesionalnu karijeru započeo je u Beogradskom centru za ljudska prava i advokatskoj praksi, a zatim je gotovo deset godina radio kao pravni savetnik u kancelariji Saveta Evrope u Beogradu. Do nedavno je radio u kancelariji za ljudska i manjinska prava kao savetnik direktora.\nUsavršavao se u oblasti prava EU i ljudskih prava, a završio je i Diplomatsku akademiju.\nKao predavač je učestvovao na mnogim domaćim i međunarodnim forumima koji su za temu imali vladavinu prava i međunarodno pravo ljudskih prava. Autor je i urednik više stručnih članaka i knjiga o primeni međunarodnih standarda u nacionalnom zakonodavstvu i praksi.\nJoksimović je izabran na konkursu koji je raspisao direktor Agencije 1. februara 2013. godine na koje se prijavilo ukupno 17 kandidata. Odbor Agencije je predložio tri kandidata za uži izbor nakon čega je direktor izabrala Vladana Joksimovića.


Draško Stanivuković ponovo u akciji: Na putu Banjaluka – Prnjavor umjesto asfalta ofarban najlon – Kakanj-X\nDraško Stanivuković ponovo u akciji: Na putu Banjaluka – Prnjavor umjesto asfalta ofarban najlon\nNa 27 okt, 2018 280\n– Ako nam ovako popravljaju saobraćajnice, šta tek rade i šta možemo očekivati da rade u zdravstvu, obrazovanju, privredi – upitao je Stanivuković.\nIzvođači radova na obnovi horizontalne saobraćajne signalizacije na putu Banjaluka-Prnjavor su prefarbali najlon umjesto asfalta.\nOdbornik u Skupštini grada Banjaluka i izabrani narodni poslanik Draško Stanivuković snimio je i na društvenim mrežama prikazao kako uklanjanjem ofarbanog najlona, bijele linije sa saobraćajnica nestaju, piše Srpskainfo.\n– Izgradnja i sanacija puteva kod nas je kao iz rubrike “vjerovali ili ne”, samo što uopšte nije smiješno kad pomislimo koliko je novca i na koji način dato nekome da ko uz asfalte koji se kidaju pravi linije koje se brišu. Pitam se šta će nas još u budućnosti dočekati – rekao je Stanivuković.\nOn je podsjetio da čitav odbornčki mandat insistira na rješavanju infrastrukturnih problema i ukazuje na radove koji su skupo plaćeni, a nisu urađeni.


Danska, koja će se u sredu sastati sa Srbijom u 20:15, zabeležila je i treću pobedu, savladavši inferiorni Alžir sa 38:20. Mađarska je bila nemilosrdna protiv Australije (39:15), Norveška protiv Paragvaja (34:13), a Francuska je savladala Holandiju sa 23:19.\nŽenska rukometna reprezentacija Kine\nŽenska rukometna reprezentacija Japana\nSvetsko prvenstvo za rukometašice 2013\nNadal otvorio dušu: Volim zabave, pijem alkohol i obožavam tekilu! Plakao sam kada je Mufasa poginuo\nDončić "pao u sevdah", Marjanović ga snimao: Grme narodnjaci posle treninga Dalasa\nMamić priznao zašto ne bi voleo da Dinamo izvuče Zvezdu u nokaut fazi Lige Evrope\nNiko nikada kao ova generacija: Dekijeva Zvezda oborila rekord srpskog fudbala!\nNaša ženska rukometna reprezentacija našla se u neočekivanom problemu, ali je iz njega, srećom, brzo izašla.\nŠest dana su najbolje rukometašice Srbije trenirale u kompleksu u Staroj Pazovi kako bi se što bolje pripremile za Evropsko prvenstvo u Danskoj na kojem će startovati od 20.30 protiv Holandije.\nNOVO IZNENAĐENJE Rukometašice Slovenije slavile protiv Švedske\nRukometašice Slovenije pobedile su Švedsku sa 25:23 (13:13) u utakmici drugog kola grupe A Evropskog prvenstva.\nRukometni meč 10. kola B grupe Arkus lige između Metaloplastike i Novog Pazara odložen je zbog kovid pozitivnih igrača.\nIHF "zaboravio" naše: Rukometaši Srbije ipak bez učešća na prvenstvu sveta!\nMuška rukometna reprezentacija Srbije ipak neće biti učesnik prvenstva sveta početkom sledeće godine u Kataru pošto je Međunarodna rukometna federacija (IHF) naknadne pozive uručila Islandu i Saudijskoj Arabiji.\nOdređene srpske rukometašice za prijateljske mečeve sa Hrvatskom\nSelektor ženske rukometne reprezentacije Srbije Saša Bošković objavio je širi spisak igračica za prijateljske mečeve sa Hrvatskom tokom EHF nedelje početkom oktobra.\nHolanđanke u polufinalu prvenstva sveta u rukometu, debakl Rusije, olimpijskog šampiona\nU sredu su postala poznata i preostala dva polufinalista Svetskog prvenstva za rukometašice, a Francuskoj i Švedskoj pridružile su se Hoaldnija i Norveška.\nPerić: Motivisano na Izrael\nSelektor rukometne reprezentacije Srbije Dejan Perić rekao je da njegovi izabranici predstojeći meč u kvalfikacijama za Evropsko prvenstvo protiv Izraela dočekuju "maksimalno motivisano" i da će ići na pobedu.\nNaša ženska rukometna reprezentacija našla se u neočekivanom problemu.\nVREMENSKI ROLERKOSTER Red sunca, pa OLUJNI VETAR, a evo šta nas tek čeka naredne nedelje\nSVE JE GOTOVO Dobrodošli na stadion Dijego Armando Maradona u Napulju\nMUŽ TANJE SAVIĆ SE OGLASIO NAKON POMIRENJA: "Nemam objašnjenje... govori mi da me VOLI" Otkrio i kada pevačica ide kod njih u Australiju\n"Odmah sam otišao kući i rekao supruzi da moramo da je usvojimo": Policajac usvojio devojčicu nakon što je spasio od zlostavljanja


Pogoršanje neispunjenog plana za borbu protiv korupcije | EurActiv Srbija\nTransparentnost – Srbija ukazuje da nacrt revidiranog Akcionog plana za Poglavlje 23 pregovora Srbije i EU, koji je trenutno na javnoj raspravi, ne donosi rešenje ni za jedan problem zbog kojeg je realizacija ovog plana do sada bila neuspešna.Akcioni plan za Poglavlje 23, pisan pre četiri godine a usvojen aprila 2016, predstavlja glavni planski dokument Srbije za unapređenje pravosuđa, ljudskih prava i borbe protiv korupcije. Transparentnost – Srbija je argumentovalo kritikovala ovaj dokument u doba pisanja i davala predloge za poboljšanje.\nUpozoravali smo da svrha aktivnosti (to jest šta treba postići izmenama zakona ili sprovođenjem obuka) nije dovoljno precizno određena, da neka bitna pitanja nisu obuhvaćena planom i da ne postoji sistem odgovornostio za neispunjavanje obaveza. Poseban problem predstavlja to što su pokazatelji uspešnosti postavljeni neprecizno (npr. "poboljšana primena zakona", bez određivanja merljivih parametara), što ostavlja prostor za manipulacije u tumačenju da li je Srbija ispunila tražene standarde za ulazak u EU.\nZbog tih nedostataka, pribojavali smo se da će ovaj plan biti samo formalno sproveden, a da to neće doneti suštinski napredak u borbi protiv korupcije. Ishod je, za sada, još gori, jer nisu popravljene čak ni norme važnih zakona, a kamoli njihova primena. Tako da danas u Srbiji nisu poboljšani zakoni o Agenciji za borbu protiv korupcije, finansiranju partija, javnim nabavkama, slobonom pristupu informacijama, javno privatnim partnerstvima, iako su rokovi istekli pre nekoliko godina.\nUmesto da izvrši temeljnu reviziju Akcionog plana i osmisli aktivnosti koje bi mogle da poprave stvarno stanje stvari tokom EU integracija Srbije, Ministarstvo pravde je iznelo na javnu raspravu tekst koji umanjuje pojedine neispunjene obaveze državnih organa.\nNeprimereno kratak rok za upućivanje komentara, na zahtev civilnog društva, produžen je za dve nedelje (do 22.2.2019). Međutim, da bi javna rasprava o planovima za budućnost mogla da se vodi argumentovano, Vlada bi morala da objavi izveštaje o sprovođenju postojećeg Akcionog plana, što nije učinjeno u drugoj polovini 2018 i da saopšti razloge za neispunjenje obaveza. Još važnije je da Ministarstvo pravde objavi brojne analize na koje se poziva kada zagovara pojedina problematična rešenja, jer je nemoguće polemisati o ispravnosti stavova iz neobjavljenih dokumenata.\nIzmeđu ostalog, revidirani Akcioni plan, donosi lošija rešenja od postojećeg teksta u vezi sa sledećim: 1) Menja se sastav Saveta za borbu protiv korupcije, uključenjem predstavnika ministarstava Vlade RS, što bi za očekivanu posledicu imalo umanjenje faktičke nezavisnosti, umesto da se rešava stvarni problem – to što Vlada uporno ne razmatra izveštaje svojih savetodavaca; 2) Izmene Zakona o javnim nabavkama sada se planiraju samo zarad usklađivanja sa EU pravilima, a ne i radi boljeg nadzora; 3) Izmene Zakona o Agenciji za borbu protiv korupcije se planiraju samo zarad ispunjenja jedne preporuke GRECO, a ne radi otklanjanja svih uočenih manjkavosti; 4) za neodređenu budućnost se pomera konačna odluka o uvođenju krivičnog dela "nezakonitog bogaćenja"; s druge strane, AP se ne osvrće na najave donošenja Zakona o ispitivanju porekla imovine. Kao dobre novine u AP, mogu se istaći namera donošenja nove antikorupcijske strategije i sektorskih strategija za pojedine oblasti (zdravstvo, prosveta, carina).\nNa mnogim mestima, prilikom definisanja zadataka koristi se potpuno nejasan izraz "da Srbija treba da uspostavi inicijalnu evidenciju" (postupanja po zahtevima za pristup informacijama, gonjenju korupcije, suzbijanju nepravilnosti u javnim nabavkama, kod finansiranja stranaka, sukoba interesa itd.). Smatramo da je to pogrešan prevod zahteva iz Brisela da Srbija ostvari rezultate u tim oblastima (track record). U celini gledano i pored nekih pozitivnih koraka, nacrt revidiranog AP bi morao da pretrpi ozbiljne promene da bi mogao da posluži kao okosnica uspešne borbe protiv korupcije do pristupanja EU.\nSaopštenje: Transparentnost Srbija\n: Revidirani Akcioni plan za Poglavlje 23 do kraja februara u Briselu\n: Otvoreno pismo Ministarstvu pravde povodom javne rasprave o Prvom nacr


Ogranak Kolubara - Lazarevac - Prvi energetski zasadi u „Kolubari” i Srbiji\nPrvi energetski zasadi u „Kolubari” i Srbiji\nPovodom početka realizacije međunarodnog pilot projekta „In2wood“ i dve godine od formiranja Sektora za zaštitu i unapredjenje životne sredine RB „Kolubara“, u Lazarevcu je 20. aprila, u Direkciji kompanije, održan okrugli sto na temu „Mogućnost proizvodnje biomase na površinskim kopovima lignita“.\nOvim povodom direktor "Kolubare" Nebojša Ćeran je rekao da je rudarski basen rešio da postupa kao društveno odgovorna kompanija prema prirodnom okruženju i lokalnoj zajednici i naglasio da projekti vezani za obnovljive izvore energije, kao što je biomasa, predstavljaju primer otvorenosti kompanije ka novim izazovima i novim tehnologijama u cilju smanjenja negativnih uticaja na životnu sredinu i predstavljaju primer prilagođavanja rudarstva savremenim tokovima u ovoj oblasti.\nDirektor funkcije zaštite životne sredine „Elektroprivrede Srbije" Mihajlo Gavrić je ocenio da je ovo javno preduzeće danas u Srbiji jedan od nosilaca zaštite životne sredine, a da „Kolubara" treba da bude nukleus budućeg procesa ublažavanja posledica klimatskih promena. Gavrić je dodao da zamena određene količine uglja biomasom kao gorivom u srpskim termoelektranama, treba da bude državni projekat, jer bi se na taj način i uz povećanje energetske efikasnosti, emisija CO2 smanjila za 15 do 20 procenata.\nUz predstavnike kompanija i institucija iz Nemačke i Austrije, koje su uključene u projekat „In2wood“, skupu u Lazarevcu su prisustvovali i predstavnici misija Organizacije za evropsku bezbednost i saradnju (OSCE) i Ujedinjenih nacija za razvoj (UNDP) u Srbiji, kao predstavnici ministarstava životne sredine, rudarstva i prostornog planiranja, infrastrukture i energetike, poljoprivrede trgovine, šumarstva i vodoprivrede Srbije, Instituta za šumarstvo, instituta Vinča, Šumarskog i Poljoprivrednog fakulteta, Sekretarijata za životnu sredinu Beograda i druge brojne zvanice.\nUz prethodno zasađenih oko 1.600 sadnica brzorastuće šume, na oglednoj parceli u Junkovcu 20. aprila je, u okviru projekta „In2wood" počelo formiranje novog energetskog zasada sa 5.000 kontejnerskih sadnica austrijske kompanije „Lieco und Liechtenstein Energie", iste vrste kao one koje su posađena na prostoru oko nekadašnjeg rudnika „Hugo" u blizini Gelznenkirhena u Nemačkoj.


Sedam meseci frilenserske borbe: Šta se na kraju zapravo desilo?\nOd višemilionskih dugova, do otpisa za sve koji su zarađivali manje od 64.000 dinara mesečno.\nProšlo je sedam meseci od toga da „svi moraju da plaćaju poreze” do jučerašnjeg epiloga da frilenseri koji su zarađivali manje od 64.000 dinara mesečno neće morati da plate ništa. Za to vreme ljudi koji preko interneta rade za strane poslodavce postali su jedna od glavnih tema medija, političara i građana. Međutim, mnogima, pa ni delu frilensera, nije jasno šta se zapravo desilo. Kako je izgledala frilenserska saga poslednjih pola godine?\nI dalje nejasno javnosti\nDa imaju dogovor s Vladom, ali ne i rešenje problema, rekao je Miran Pogačar, predsednik Udruženja radnika na internetu za nova.rs. Tom rečenicom, odnosno juče postignutim dogovorom, čini se da je stavljena tačka, iako deo nezadovoljnih frilensera najavljuje ponovne proteste u subotu.\nZa tih nekoliko meseci nastala su dva udruženja, koja su prešla put od nepostojanja komunikacije, preko saradnje, do sukoba. Država je od početnog stava da razgovora nema dok se porez ne plati, preko pregovora, došli do saopštenja u kojem navode kako su prihvatili zahtev oba udruženja. Propalo je nekoliko pregovora, održano je nekoliko protesta, frilensere su podržavali mnogi, a radnici na internetu su znali da budu solidarni i sa ostalim nezadovoljnim grupama.\nU tom konstantnom smenjivanju scena i likova, mnogi su izgubli nit, pa im više nije jasno šta je u celoj priči sporno i da li su frilenseri na kraju dobili ono što su tražili? Na prvo pitanje postoji odgovor, iako je komplikovan, a za drugo, zavisi kome ga postavite.\nOktobar prošle godine: poziv Poreske uprave, sporno što nije ranije obavestila\nKrenimo od lakšeg. Sve je počelo u oktobru. Tada Poreska uprava objavljuje kako ima saznanja o ljudima koji su primali prihode iz inostranstva, a na njih nisu platili poreze i doprinose. Kako su u saopštenju bile navedene platforme na kojima frilenseri rade ili primaju novac, bilo je jasno da su oni na meti.\nTada je bilo sporno što ih Poreska uprava 20 godina, koliko zakon postoji, nijednom nije obavestila da išta treba da plate. Poziv je bio jasan — izmirite svoja dugovanja za pet godina unazad, kako biste izbegli prekršajne, pa čak i krivične prijave.\nPoreska uprava je tada svakom radniku na internetu računala samo 20 odsto normiranih troškova. Normirani troškovi su iznos koji se odbija od ukupnog prihoda i koji se ne oporezuje. To znači da ako ste zarađivali 80.000 dinara, poreznici računaju da su vam 16.000 bili troškovi rada, pa vam na to nneće naplatiti porez. Kada se od ukupnih prihoda odbiju normirani troškovi, dobija se poreska osnovica.\nZatim bi na tako dobijenu poresku osnovicu računala porez od 20 odsto, doprinose za PIO od 25,5 procenta i zdravstveno od 10,3 procenta. Na sve to se računala i kamata, a što je dug stariji, to je i kamata veća. Tako se dešavalo da u poreskim rešenjima nekim frilenserima bude obračunat dug, koji iznosi i do 70 odsto svega što je zaradio u poslednjih pet godina.\nOd oktobra do kraja prošle godine: formiranje udruženja, uključivanje medija, protesti\nKrajem oktobra počelo je da se formira Udruženje radnika na internetu, koje je 10. novembra prvi put predalo svoje zahteve Ministarstvu finansija, Vladi i Poreskoj upravi. Tada su tražili da se svi poreski postupci porotiv frilensera obustave dok se ne reši njihov status.\nNadležni su tada njihove zahteve ignorisali, Poreska uprava je počela da poziva frilensere na kontrolne razgovore o prihodima iz inostranstva, koje nisu prijavili. Frilenseri u tom trenutku postaju i deo dnevne politike. Dolazi i do podele u medijskom izveštavanju, gde deo medija označava frilensere kao ljude koji su namerno, godinama tajili porez. Brojni analitičari, profesori, ekonomisti iznose svoje stavove o ovom slučaju. Postavlja se pitanje ko je za sve ovo kriv: država ili frilenseri? Opšti dogovor je da su i jedni i drugi odgovorni, ali nema konsenzusa oko toga koje odgovorniji, pa time treba da podnese i veći teret.\nKako bi izvršili dodatni pritisak, 30. decembra frilenseri su održali prvi protest, ali osim medijskih izjava, nadležni nisu preduzeli korake. Sledeći protest, tokom koga su frilenseri dobili poziv na pregovore, održan je 17 dana nakon prvobitnog.\nPočetkom ove godine počinju pregovori sa državom\nSvaki sastanak je trajao satima i svaki put je delovalo kao da će situacija biti rešena baš onako kako su frilenseri zahtevali. Na prvobitnom sastanku je dogovoreno da se postupci kontrole frilensera obustave dok traju pregovori. Predlog frilensera je bio da im se ništa ne naplati dok im status ne bude zakonski regulisan. Već 5. februara, pregovori su propali.\nTadašnji predlog Vlade je bio da se normirani troškovi s 20 odsto, podignu na 43 procenta, čime bi se smanjila poreska osnovica, pa time i iznos dugovanog poreza. Uz to su bile otpisane kamate, a dug bi se otplaćivao 10 godina. To je značilo da neko ko od frilensinga zarađuje 200 evra mesečno, više od pet godina, treba državi da daje 11.500 dinara za dugovanja i tekuće namete.\nTo je za Udruženje radnika na internetu bilo neprihvatljivo, jer su se oni tada zalagali za potpuni otpis dugovanja.\nNeki su smatrali da je ponuda Vlade, do 200 evra bez plaćanja, korektna\nBilo je onih koji su smatrali da ta ponuda nije loša, kao i da je ustupak države korektan, a Udruženje radnika na interentu je poručivalo da ukoliko ne bude novih pregovora, da će razmatrati nove vidove pritiska. U međuvremenu su nadležnima predložili da plaćaju poreze i doprinose, ali samo od oktobra 2020, kada ih je Poreska uprava obavestila da imaju obaveze. Bio je to jedini ustupak na koji je URI početkom marta bio spreman.\nNovi predlog krajem marta ove godine: ko je zarađivao do 350 evra mesečno ne plaća porez\nVlada krajem marta izlazi s predlogom o neoporezivom delu. Ideja je bila da se od ukupnih prihoda na mesečnom nivou oduzme 18.300 dinara, zatim normirani troškovi od 43 odsto i na takodobijen iznos naplate nameti. Ovo je značilo da bi oni koji su zarađivali mesečno manje od 350 evra, bili potpuno oslobođeni plaćanja poreza.\nPočetak aprila: ko je zarađivao do 470 evra mesečno, ne plaća porez\nNovi pregovori počeli su 30. marta i tog dana su i propali. Nijedna strana nije želela da odstupi od svog stava. Dan kasnije usledio je novi predlog države, a to je da neoporezivi deo bude 32.000 dinara, pa bi tako svi koji su zarađivali manje od 56.000 dinara bili oslobođeni plaćanja.\nURI je i taj predlog odbio, a onda smo saznali da su nadležni na posebnom sastanku pregovarali sa drugim udruženjem, Udruženjem frilensera i preduzetnika Srbije. Upravo ovo drugo udruženje je ponudilo gore pomenuti predlog, po kome bi plaćanja bili oslobođeni svi koji su zarađivali manje od 56.000 mesečno. Tako je došlo do raskola među udruženjima, pa je ono prvo odlučilo da organizuje proteste i kampovanje ispred Narodne skupštine.\nPredlog do 470 evra bez plaćanja završava u Skupštini\nUprkos tome, predlog je otišao pred poslanike. Problem s tim predlogom nisu bile zaostale obaveze, jer one tim predlogom zaista jesu znatno umanjene. Problem je bio taj što su za naredni period ukinuti normirani troškovi i računao bi se samo neoporezivi deo od 18.300 dinara. U praksi je to značilo, da će na prosečnu frilensersku zaradu od 80.000 dinara, kada se sabere dug i tekuće obaveze, radnici na internetu narednih 10 godina plaćati 40.400 dinara.\nU sredu je pred parlamentom, u kome su poslanici raspravljali o zakonima, protestovalo Udruženje radnika na internetu. Kako navode, tokom tih protesta dobili su poziv iz Vlade za nove pregovore.\nPoslednji predlog koji važi do usvajanja novog zakona\nZa 1. januar 2022. je planiran zakon koji će urediti ovu oblast i doneti frilenserima jasan legalni okvir. Do tada, poslednji predlog kaže da za sve namete do tog 1. januara 2022, poresko oslobođenje bude 32.000 dinara, a normirani troškovi 50 odsto.\nOvo znači da ko zarađuje 80.000 dinara, plaćaće 20.080 dinara, u šta su uračunate tekuće obaveze i petogodišnji dug. Iznos je manji ukoliko ste radili kraće od pet godina.\nRačunica za tekuće obaveze je sledeća:\nOd mesečnog iznosa oduzmete 32.000 dinara.\nTaj iznos protom prepolovite, s obzirom na to da normirani troškovi iznose 50 odsto.\nKada ste dobili taj poslednji broj izračunate koliko je 55,8 procenta od toga (20% porez + 25,5% PIO + 10,3 zdravstveno).\nTako dobijen proj predstavlja ono koliko treba da plaćate za trenutnu zaradu.\nŠto se tiče duga, ukoliko vam je zarada bila istovetna, samo gornju računicu pomnožite sa brojem meseci koliko ste radili (najviše 60, pošto dug zastareva posle 5 godina) i podelite sa 120 (pošto se dug plaća mesečno narednih 10 godina). Imajte na umu da se za dugovanja zarada gleda na godišnjem nivou. Tako da računajte sve na godišnjem nivou, ukoliko vam godišnji nivo zarada prelazi 768.000 dinara. Kada sve saberete podelite sa 120 i to je iznos mesečnog duga, koji plaćate narednih 10 godina.\nRezultat aktivizma u brojevima\nOvo svezapravo znači da se od početnih nekoliko desetiha hiljada evra koliko je za 15 dana trebalo da plati neko ko je zarađivao 80.000 dinara, došlo do toga da će mu na dažbine odlaziti četvrtina zarade i da će mu za uplaćeni novac biti upisan staž, što pre nije postojalo kao opcija.\nTakođe, umesto da plaćaju svi, plaćaće samo oni koji su zarađivali više od 64.000 dinara mesečno, odnosno 768.000 dinara godišnje.


IT manifesto – Bit Alliance\nStrateški plan razvoja IT industrije u Bosni i Hercegovini\nMi, ključni akteri IT industrije Bosne i Hercegovine, predstavljamo bolji i brži način kvalitetnog zapošljavanja putem unapređenja kvaliteta obrazovanja koje donosi veliku i dugoročnu vrijednost našem društvu.\nKroz naš višegodišnji rad i popratna iskustva, došli smo do tri ključne vrijednosti koje bi unaprijedile i omogućile napredak i rast u svim granama privrede, a posebno onim u digitalnom ekosistemu:\nRazvoj digitalnih vještina u toku osnovnog i srednjeg obrazovanja,\nUsvajanje primjenjivih digitalnih znanja tokom visokog obrazovanja,\nEdukacija predavača digitalnih vještina i znanja u cijelom obrazovnom sistemu.\nMi, ključni akteri IT industrije Bosne i Hercegovine, podrazumijevamo da su ove vrijednosti ključne za razvoj našeg društva.\nProšlost, sadašnjost i budućnost našeg društva je zavisila, zavisi i zavisiće od formalnog obrazovanja koje daje vrijednost pojedincu, a on cjelokupnoj ekonomiji i budućem prosperitetu.\nBit Alijansa je vodeća asocijacija najznačajnijih kompanija IT industrije u Bosni i Hercegovini, koja je, od osnivanja 2014. godine, vođena ultimativnim ciljem da ojača naš IT ekosistem te razvije pozitivno poslovno okruženje za dalji rast i razvoj IT industrije kontinuirano radeći na rješavanju identifikovanih problematika i izazova, pritom ističući izuzetan IT potencijal BiH. Trenutno je u Bit Alijansi ujedinjeno 58 IT kompanija naše države koje zapošljavaju oko 80% ukupnog IT kadra u BiH. Naša IT industrija generiše oko 500.000.000 KM godišnje. Prema posljednjim istraživanjima Bit Alijanse, BiH se trenutno suočava s deficitom od oko 6.000 ljudi u IT sektoru i tako na godišnjem nivou propušta priliku da generiše oko 1,5 milijadu KM na ekološki čistim poslovima s odličnim uslovima rada, a koji bi za rezultat imali smanjenje stope nezaposlenosti i odlaska mladih. Trenutno sarađujemo s više od 50 partnera s kojima smo udruženi kroz integraciju identifikovanih ekspertiza i resursa s jedinstvenim ciljem kreiranja napredne platforme koja će obezbijediti razvoj digitalnih specifikuma, kako privrede, tako i društva u BiH.\nPosebno je važno istaći da su oko vizije Bit Alijanse okupljeni svi važni učesnici IT ekosistema što uključuje IT kompanije, IT preduzetnike, IT start-upe, tehnološke centre, IT inkubatore, akademske i ostale obrazovne ustanove, državne institucije, nevladine organizacije, strukovna udruženja, IT eksperte i sve one koji su ujedinjeni u zajedničkom stavu naše asocijacije. Smatramo da svi učesnici ovog IT ekosistema treba da fokusiraju trud i resurse u cilju stvaranja platforme koja će podstaći razvoj digitalne ekonomije s obzirom na to da živimo u vremenu digitalne transformacije gdje je digitalizacija najvažniji indikator inovativnosti, konkurentnosti i razvijenosti.\nMi smo asocijacija koja različitim aktivnostima obezbjeđuje kontinuiran fokus na razvoju IT industrije, kreirajući platformu podrške i saradnje s našim kompanijama članicama i svim našim partnerima koji posjeduju potencijal i energiju za stvaranje pravih vrijednosti u domenu razvoja informacionih tehnologija kako bismo udruženim snagama kreirali uspjehe novog digitalnog doba, u interesu svih građana BiH.\nStrateška orijentacija Bit Alijanse u kontekstu realizacije naše misije, odnosno kontinuiranog razvoja IT industrije na ovim prostorima, jeste da se adekvatno integriše i pozicionira kao lider u sistemu uspješnih IT klastera, ne samo u regionu, već i šire. Ovo bi se realizovalo kreiranjem sistema konkretnih strateških ciljeva koji su realno ostvarivi u kratkom periodu te utiču na realizaciju dugoročnih strateških ciljeva koji grade temelje perspektivne IT budućnosti.\nNajbitnije vrijednosti kojima se vodi Bit Alijansa:\nobrazovanje kao osnovna pretpostavka digitalnog društva budućnosti,\npozicioniranje općeg društvenog interesa ispred individualnog, u domenu informacionih tehnologija,\nintegracija kvaliteta, znanja i sinergije iskustava članica Bit Alijanse sa ciljem kreiranja novog strateški važnog ekspertskog IT kapaciteta.\nInicijativom Bit Alijanse za strateško jačanje IT industrije u BiH deklarisan je jedan od naših osnovnih ciljeva – pokrenuti donošenje institucionalnih strateških rješenja za ključne nedostatke, izazove i probleme u razvoju industrije, sažetih u nekoliko grupa:\nnedostatak kvalifikovanog IT kadra i negativan trend koji se nastavlja,\nnerazvijena IT infrastruktura i nedostatak podsticaja razvoju,\nnepovoljno zakonodavno okruženje za poslovanje i rast IT industrije.\nIdentifikacijom navedenih ključnih problematika, Manifestom postavljamo prateće strateške ciljeve za svaku od njih kako bismo paralelnom implementacijom predloženih načina realizacije i konačnih rješenja u svakoj kategoriji istovremeno podizali sve elemente jedinstvene platforme za prosperitet naše IT industrije.\nBez obzira na činjenicu da smo mala država, Bit Alijansa smatra opravdanim postavljanje ambicioznih ciljeva u razvoju IT industrije, jer su naše članice kompanije s prepoznatim potencijalom da ujedinjene značajno doprinesu prosperitetu BiH, razvijajući perspektivnu industriju. Naime, one ustupaju resurse na raspolaganje, viziju i fokus svojih lidera te mrežu partnera kako bi zajedničkim snagama što kvalitetnije realizovale ciljeve Bit Alijanse u čemu izuzetno važnu ulogu imaju i uspostavljene kvalitetne saradnje s državnim institucijama, univerzitetima, srednjim i osnovnim školama, te ostalim institucijama, organizacijama, agencijama i udruženjima koji čine značajne aktere u IT ekosistemu BiH.\nNAŠ FOKUS DJELOVANJA\nU skladu sa našom vizijom, misijom, vrijednostima i ciljevima, definisali smo tri osnovna fokusa našeg djelovanja koji predstavljaju platformu na kojoj je građen IT Manifest, te u kontekstu toga u samom dokumentu imamo tri osnovna elementa za koja smatramo da u kombinaciji čine formulu uspješnog razvoja IT industrije u BiH. Tri fokusa našeg djelovanja su:\n1) Saradnja s akademskom zajednicom\nNaš primarni cilj je saradnja s obrazovnim institucijama na kreiranju novih i revidiranju postojećih nastavnih planova i programa u skladu s potrebama IT industrije, uključivanjem eksperata Bit Alijanse, te praksi koje približavaju industriju i nauku.\n2) Saradnja sa vlastima\nOstvarivanje saradnje s državnim institucijama na svim nivoima organizovanja jedan je od ključnih faktora u kreiranju stabilnog poslovnog okruženja putem definisanja specifičnih zakonskih propisa koji podrazumijevaju usvajanje i implementaciju strategija i politika za razvoj IT industrije.\n3) Saradnja među kompanijama članicama\nZajednička ideja i uzajamna podrška Bit Alijansu čini sinergijskim mehanizmom u kojem svaka kompanija članica predstavlja jednako važnu kariku, a zajedničko djelovanje ima za cilj da doprinese rješavanju izazova koji usporavaju rast IT industrije.\nPROJEKCIJA POTENCIJALA RAZVOJA IT INDUSTRIJE U BiH\nEksponencijalna dinamika razvoja IT industrije utiče na ubrzan razvoj drugih industrija, novih biznisa, novih zanimanja i mnogih drugih inovativnih elemenata svih sfera života i rada. Prema svjetskim istraživanjima, fenomen razvoja IT industrije nastaviće da se kreće još dinamičnijim tokovima, posebno kada je posmatramo kao osnovni elemenat 4. industrijske revolucije koja je definisana platformom digitalne transformacije. Ovo implicira da će digitalna industrijska revolucija, više od svih prethodnih industrijskih revolucija zajedno, uticati na promjene u svim segmentima života i rada čovječanstva, pritom direktno djelujući na novi svjetski poredak koji je podređen potencijalima informacionih i ostalih tehnologija budućnosti.\nU javnosti se rijetko i nedovoljno jasno naglašava koliko mnogo posla i koliko novih poslova donosi 4. digitalna revolucija, u čemu je jedan od njenih osnovnih potencijala koje i naša država može i mora mnogo bolje da iskoristi na način da što više mladih ljudi bude školovano i obučeno za profesije budućnosti. Naime, svjedoci smo da iz dana u dan sve više IT kompanija traga za novim ljudskim resursima, apelujući na to da je neophodno promijeniti upisne politike u obrazovnom sistemu. Prema istraživanju, koje je provela Bit Alijansa, postoji potreba za oko 6.000 novih ljudi u IT industriji, a trenutni sistem obrazovanja ne može da ih kreira ni za 30 godina. Takođe, kvalitet IT obrazovanja je upitan, tako da je jedini način realizacije cilja od 6.000 ljudi ili barem približavanje njemu , promjena politike sa fokusom na podršku mladima kroz adekvatno obrazovanje koje vodi zapošljavanju, a ne nužno investicijama u ogromne infrastrukture i slično.\nU prilog tome da je IT industrija u ekspanziji, uz trend dugoročnog kontinuiranog rasta, govore podaci da su se u posljednjih nekoliko godina prihodi IT kompanija u BiH povećavali za oko 25% iz godine u godinu. Slični trendovi bilježe se i u zemljama regiona, a neke od novih članica EU, poput Rumunije, uspjele su svoju IT industriju podići na nivo najperspektivnije grane industrije u cjelokupnoj privredi.\nIako se po ukupnom izvozu ne može porediti s granama privrede poput namjenske ili drvne industrije koja bilježi izvoz veći od milijarde KM, IT industrija prednjači u mnogim elementima u kojima se izdvajaju kvalitet radnih mjesta, znatno veće plate od prosječnih, , činjenica da nije značajan uvoznik, proizvodi „ekološki čiste proizvode“, bilježi najbrži rast izvoza, prihoda i zaposlenih, zahtijeva manja ulaganja za otvaranje novih radnih mjesta, smanjuje “odliv mozgova”. Prema istom istraživanju Bit Alijanse, jedna od najvažnijih vrijednosti IT industrije u BiH je i to što 60-70% radne snage čine kadrovi do 35 godina, što je veliki potencijal za njen razvoj. Pored navedenihprednosti nad ostalim industrijama, IT kompanije i njihova rješenja neizostavna su poluga u svakom ozbiljnijem razvoju ostalih industrija.\nPrema analizama koje je provela Bit Alijansa na nivou BiH u 2017. i 2018. godini, bitno je istaći da prosječan prihod po IT inženjeru iznosi oko 120.000 KM, a trenutno ih je na tržištu rada oko 4.000. Naše kompanije spadaju u obje grupe kompanija za razvoj IT rješenja, i one koje razvijaju vlastita IT rješenja i bilježe umjeren trend rasta i one koje vrše IT usluge za inostrane kompanije (outsourcing) što je trenutno jedan od najzastupljenijih segmenata IT djelatnosti koji otvara mogućnost za brzi rast i zapošljavanje kvalitetnog kadra s obzirom na nezasite potrebe svjetskih tržišta.\nProcijenjeno je da obrazovanjem 1.000 novih IT inženjera Bosna i Hercegovina potencijalno može da prihoduje oko 120 miliona KM godišnje. Poređenja radi, u Temišvaru, koji je po broju stanovnika približan Sarajevu, obrazovni sistem godišnje edukuje oko 7.000 IT inženjera, a cijela Rumunija ima oko 150.000 IT stručnjaka. Bitno je naglasiti da je ukupan svjetski deficit IT inženjera oko 2 miliona, a taj broj se povećava svake godine.\nPrema PwC istraživanju provedenom ove godine na nivou BiH, otprilike polovina menadžera i vlasnika IT kompanija smatra da bez posebnog razloga i potrebe postoji niz barijera koje negativno utiču na razvoj IT industrije.\nPosebno ističu odsustvo podrške državnih institucija, izostanak investicija vlasti u razvoj obrazovanja, a time i nepostojanje adekvatnih programa za razvoj stručnjaka u ovoj oblasti, nedovoljnu promociju kapaciteta ove industrije što navodi institucije da daju prednost stranim provajderima umjesto domaćim za realizaciju istih usluga, slabu institucionalnu povezanost obrazovnog i realnog sektora, nedovoljan broj stručnih skupova iz ove oblasti, destimulirajuću poresku politiku, te slabu integraciju kompanija u ovoj industriji po sistemu klasterizacije uz neetički pristup agresivne regrutacije talenata. Stoga, strukovna udruženja IT kompanija, poput Bit Alijanse, predstavljaju nezaobilazan faktor razvoja u zemljama rastućih IT industrija (u Hrvatskoj je aktivna Udruga softverskih izvoznika CISEX, u Srbiji Vojvođanski ICT klaster, u Bugarskoj nekoliko različitih klastera, itd.).\nDosadašnji razvoj IT industrije u Bosni i Hercegovini nije rezultat strateških mjera institucija vlasti, kao što je slučaj u Rumuniji ili Bugarskoj, već inicijative naših privatnih kompanija uz poseban doprinos dijaspore, iskorištavanjem prilike velike potražnje IT usluga na svjetskom tržištu. I pored izostanka institucionalne podrške, razvijena je ozbiljna industrijska grana u BiH, ali je činjenica da dalji rast i razvoj IT industrije nije moguć bez sistemske institucionalne podrške što bi svakako bio naredni korak u cilju ostvarivanja njenog punog potencijala.\nO IT MANIFESTU\nIT Manifestu je prethodila detaljna analiza trenutnog stanja IT industrije Bosne i Hercegovine, ali i zemalja u okruženju, kao i integracija usvojene Liste strateških prioriteta Bit Alijanse za period 2019-2022. godina koja ujedno predstavlja okosnicu ovog dokumenta. Poseban akcenat je na analiziranju svih strateških dokumenata koji su napisani u domenu IT industrije na našim prostorima, kako bi se kroz identifikaciju osnovnih problematika i izazova koji usporavaju rast i razvoj ove industrije što preciznije definisali načini na koji oni mogu da budu uspješno savladani, sa vizijom buduće situacije koja je opisana kroz konkretne korake realizacije strateških ciljeva, odnosno strateškog jačanja IT industrije u BiH.\nIT Manifestom, koji je ujedno i model strategije razvoja IT industrije u BiH, definisana su tri osnovna elementa, odnosno gradivna stuba koji su procijenjeni kao najznačajniji u daljem razvoju ove industrije, a sinhronizovani s konceptom kojim se vodi Bit Alijansa – The Triple Helix Model (university-industry-governement relationship):\nBitno je naglasiti da je Manifestom definisana strategija razvoja IT industrije u BiH kompatibilna sa Strategijom razvoja Evropske unije 2020. godine, koja u prvi plan stavlja razvojni koncept baziran na pametnom (ekonomija bazirana na znanju i inovacijama), održivom (efikasnija, čistija i konkurentnija privreda) i inkluzivnom razvoju (jačanje ekonomije visoke zaposlenosti, socijalne i teritorijalne povezanosti). Ova tri razvojna prioriteta promovišu i podstiču zapošljavanje, rast produktivnosti i umrežavanje različitih aktera. Ovako zamišljen razvojni model fokusira se na ostvarenje ciljeva koji jačaju obrazovanje, zakonodavstvo i privredu kao gradivne stubove razvoja IT industrije u BiH definisane ovim Manifestom, a o kojima su se usaglasili najbitniji akteri industrije. Oni se prožimaju, potpuno ili djelimično i kroz globalne ciljeve održivog razvoja (SDGs).\nKao što je već naglašeno, ovi gradivni stubovi razvoja naše IT industrije naslanjaju se na tri osnovna fokusa djelovanja Bit Alijanse (saradnja s akademskom zajednicom, saradnja sa vlastima, saradnja među članicama), a prema Triple-Helix konceptu, predstavljajući platformu na kojoj će se dalje graditi i realizovati strateški ciljevi usmjereni na razvoj IT industrije.\nFokus koji se odnosi na saradnju s akademskom zajednicom biće definisan stubom obrazovanja uz prateće strateške ciljeve i prijedloge njihove realizacije, fokus koji se odnosi na saradnju sa vlastima biće definisan stubom zakonodavstva uz prateće strateške ciljeve i prijedloge njihove realizacije, dok će fokus koji se odnosi na saradnju među članicama biti definisan stubom privrednog prosperiteta, takođe uz prateće strateške ciljeve i prijedloge njihove realizacije. Smatramo da kombinovanim jačanjem ova tri gradivna stuba kreiramo formulu uspješnog razvoja IT ekosistema u BiH.\nIT Manifest identifikuje ključne probleme i načine njihovog rješavanja kroz prijedloge realizacije strateških ciljeva daljeg razvoja IT industrije, što će, smatramo, direktno uticati na naš ultimativni cilj – da BiH postane jedna od vodećih IT ekonomija u regionu.\nU skladu s ovim dokumentom, koji ujedno predstavlja i prvi strateški manifest razvoja IT industrije u BiH, djelovaće incijative Bit Alijanse koje će biti realizovane kroz konkretne aktivnosti predstavljene Akcionim planom koji će jasno definisati specifične projekte i programe.\nU specifičnim segmentima IT Manifesta učestvovali su eksperti iz pripadajućih oblasti da bi pružili konkretna rješenja za razvoj IT industrije u BiH kroz identifikovanje ključnih strateških prioriteta djelovanja i propratnih mjera. Pored konsultanata za razvoj IT strategije Bit Alijanse, izradi ovog dokumenta dali su značajan doprinos i lideri svih kompanija članica kao i predstavnici relevantnih partnerskih institucija, organizacija i udruženja.\nOvaj strateški dokument je pisan u skladu sa vizijom razvoja digitalne ekonomije s obzirom na to da živimo u digitalnom dobu, a izrađen za period 2019-2022. godina, vodeći računa o tome da rapidne promjene u svijetu informacionih tehnologija zahtijevaju konstantno revidiranje predloženih planova, načina implementacije i evaluacije strategije.\nIT Manifest je izgrađen kroz 5 specifičnih faza:\nU fazi I, urađena je analiza trenutnog stanja IT industrije u BiH i regionu na osnovu istraživanja koja su u posljednjih deset godina urađena o ovoj temi , pri čemu su uzete u obzir i relevantne strategije EU koje se odnose na dalji razvoj IT industrije.\nU fazi II, urađene su dodatne analize kroz koje su razmatrani relevantni elementi za procjenu internih i eksternih faktora koji utiču ili će potencijalno uticati na budući razvoj IT industrije u BiH, te je napisan prvi draft dokumenta.\nU fazi III, draft je dostavljen svim kompanijama članicama kao i relevantnim partnerima Bit Alijanse na reviziju uz davanje konstruktivnih prijedloga za eventualne izmjene i dopune pojedinih dijelova dokumenta.\nU fazi IV, eksperti za strategiju razvoja IT industrije Bit Alijanse revidirali su sugestije ostalih učesnika, te integrisali sve relevantne prijedloge u konačan dokument koji je usvojen.\nU završnoj fazi, V, IT Manifest su potpisale sve kompanije članice Bit Alijanse, te će biti predstavljen zakonodavnoj vlasti BiH i ostalim relevantnim akterima u IT ekosistemu Bosne i Hercegovine.\nPROBLEMATIKA 1: OBRAZOVANJE\nObjašnjenje problematike / analiza trenutnog stanja.\nStrateške inicijative u kontekstu budućeg razvoja IT obrazovanja u BiH izražene kroz IT Manifest su od izuzetne važnosti s obzirom na to da su oko njih okupljene najznačajnije kompanije IT industrije koje su s različitim, ali respektabilnim iskustvima ujedinjenjem snaga jednoglasno izrazile spremnost da značajno doprinesu unapređenju IT obrazovanja, a time i prosperitetu naše IT industrije.\nNa osnovu dosadašnjih analiza IT orijentisanih fakulteta, dolazi se do zaključka da je broj učenika koji se opredjeljuju za ovu oblast nedovoljan za potrebe tržišta, a predznanje onih koji se odluče za dalje studije nedovoljno, tako da je trajanje studiranja produženo. Na osnovu dosadašnjih analiza IT kompanija, može se zaključiti da postoji potreba ne samo za većim brojem IT stručnjaka od onog koji je trenutno dostupan na tržištu rada već i za kvalitetnijim kadrom koji bi trebao da ima bolje znanje i sposobnost da se za kraće vrijeme adaptira poslovnom okruženju.\nČinjenica je da je nedostatak IT i srodnih profila stručnjaka jedan od osnovnih limita razvoja naše IT industrije, pa je neophodno što prije preduzeti strateške mjere, kakо u оblasti fоrmalnоg, takо i neformalnog IT obrazovanja, ali i putem dоkvalifikacija, prekvalifikacija i cjeloživotnog učenja kako bi se uticalo na trend pоvećanja brоja i kvaliteta nоvih IT stručnjaka što bi doprinijelo ne samo razvoju IT industrije već i prosperitetu kompletne ekonomije u Bosni i Hercegovini. Naime, naše IT kompanije su često prinuđene da odbijaju visokoprofitabilne poslove zbog ograničenosti u radnoj snazi, čime i država gubi višemilionske iznose na godišnjem nivou. BiH dijeli sudbinu zemalja regiona u kontekstu izraženog trenda odlaska postojećih IT kadrova u inostranstvo, s tim da je problem još izraženiji s obzirom na slabost obrazovne infrastrukture i obučenost nastavnog kadra da nadomjesti odlazaće stručnjake.\nPored ovoga, evidentan je i nedostatak praktičnog rada tokom obrazovanja IT kadrova u smislu neusklađenosti nastavnih planova i programa s izuzetno brzim razvojem novih tehnologija, pa i mali broj onih koje obrazovni sistem proizvede iziskuje dodatnu edukaciju i usavršavanje.\nSvi ovi problemi s kojima se susreće naša IT industrija mogu zaustaviti njen dalji razvoj. Zamjena za izgubljeni kadar ne postoji na tržištu rada u BiH niti u zemljama regiona, tako da je jedino rješenje da se nedostajuća radna snaga „proizvede“. U skladu s tim, sistem IT obrazovanja treba da omogući usvajanje relevantnih znanja i vještina od ranog uzrasta novih generacija, kako bi se talenti na vrijeme prepoznali i usmjerili dalje,a ostali privoljeli da razvijaju interesovanja za ovu perspektivnu oblast. Univerziteti bi trebalo da postanu centri za inovacije i razvoj, usko vezani sa IT industrijom dok bi kompletno društvo trebalo da prepozna informacione tehnologije kao jednu od najperspektivnijih oblasti za učenje i rad u vremenu digitalne ekonomije.\nManifest Bit Alijanse, u kontekstu razvoja IT industrije, kao jedan od osnovnih strateških ciljeva postavlja kvalitetnije formalno i neformalno IT obrazovanje kao osnovni preduslov za razvoj digitalne ekonomije gdje bi krajnji rezultat implementacije strateških mjera bio kontinuirano povećanje broja i kvaliteta znanja budućih IT stručnjaka u BiH. Ovi rezultati bili bi postignuti provođenjem niza značajnih projekata i aktivnosti, prema prioritetima strateškog djelovanja, predviđenih i definisanih detaljnim akcionim planovima.\nSTRATEŠKI CILJ 1:\nUvezati obrazovni sistem sa IT industrijom u cilju sinhronizacije teoretskih znanja i potrebnih znanja u praksi\nOzvaničavanje formalnih saradnji оbrazоvnih institucija i IT industrije je izuzetno bitno kako bi se srednjоškоlcima i studentima оbezbijedili adekvatni programi stipendiranja i stručnih praksi, nastavnicima pristup savremenim tehnologijama koje se koriste u privredi, a IT industriji uzimanje konkretnog učešća u izmjenama nastavnih planova i programa prema potrebama tržišta rada i poslova u realnom sektoru. Ovo povezivanje je posebno značajno i u smislu transfera i razmjene znanja i iskustava između stručnjaka u privredi i nastavnika, sa posebnim akcentom na uvezivanje nastavnika u školama sa mentorima stručnih praksi u kompanijama, da bi učenici/studenti mogli da izvode u nastavi ono što je aktuelno u praksi i obrnuto. Idealna mjesta spajanja obrazovnog sistema sa IT industrijom bile bi i savremene IT laboratorije na fakultetima, radi organizovanja događaja koji su usmjereni na integraciju teorije i prakse, nastavnika i stručnjaka, obrazovanja i privrede. Ovim modelom pokazujemo koliko je IT industrija spremna da se udruži s obrazovnim sistemom kako bismo gradili naše zajedničko uspješno IT sutra.\nSTRATEŠKI CILJ 2:\nOsnažiti nastavni kadar u IT oblasti obrazovnog sistema\nNedovoljna obučenost nastavnog kadra iz informatike da pripreme učenike za izazove u školovanju i za tržište rada, odnosno problem edukacije koja ne prati dinamiku IT oblasti, može biti riješen kroz realizaciju sistematske i kontinuirane obuke kako bi oni bili spremni da učenicima/studentima prenesu najnovija znanja, a ujedno im i pomoći da prilagode nastavne planove i programe. Jedna od inicijativa jeste otvaranje centara za edukaciju nastavnika informatičkih predmeta u određenim geografskim regijama, koji bi bili eliminatorni za predavače u javnim obrazovnim ustanovama.\nDodatni problemi su težak materijalni status i odsustvo motivacije nastavnika informatike u osnovnim i srednjim školama, dok je na fakultetima situacija nešto bolja, jer su veće mogućnosti za napredovanje, i materijalno i karijerno. Ovakvo nezavidno stanje nastavnog kadra informatike bi se moglo riješiti dodatnim angažovanjem nastavnika u osnovnim i srednjim školama na IT obrazovnim projektima koji su sve češće prisutni kroz inicijative međunarodnih institucija, te državnih i nevladinih organizacija.\nSTRATEŠKI CILJ 3:\nUskladiti IT obrazovne programe s potrebama tržišta rada\nS obzirom na to da nastavni planovi i programi namijenjeni onima koji se školuju za IT zanimanja ne mogu da prate dinamiku trendova u ovoj oblasti, učenici izlaze s malo praktičnih znanja na tržište rada, a i nedovoljno pripremljeni za proces studiranja, što utiče na prolongiranje i odustajanje od studija u velikom procentu. Dugoročno rješenje je da se nastavni planovi i programi usklade s potrebama tržišta rada tako da se uvede veći broj predmeta i fond časova iz IT oblasti, te da se poveća upisna kvota, odnosno broj odjeljenja i škola koje pripremaju učenike za rad u IT oblasti. Kratkoročno rješenje je posvetiti se jačanju formalnog obrazovanja u okviru postojećih planova i programa, jer svaki profesor ima mogućnost da prilagodi plan i program nastave bez formalnih izmjena s jedne strane, te neformalnog obrazovanja s druge. Usklađivanje obrazovnih IT programa s potrebama tržišta rada podrazumijeva minimiziranje/uklanjanje zastarjelih segmenata u ovoj oblasti u cilju profilisanja zanimanja koja će doprinijeti smanjenju nezaposlenosti i budućem razvoju privrede. Potrebno je osigurati ubrzane procedure razvoja IT obrazovnih programa na način da se eliminišu birokratske i administrativne barijere u ovom procesu. Jedna od predviđenih inicijativa je da se u centrima obrazovanja eksperimentalno provedu revizije i modifikacije nastavnih planova i programa u određenim osnovnim, srednjim školama i na fakultetima, a da se nakon završene pilot faze projekta to primijeni na ostatak BiH sa ciljem da se uspostavi sinhronizacija obrazovnog i privrednog sektora, u skladu sa razvojem kurikuluma po EU standardima.\nSTRATEŠKI CILJ 4:\nUnaprijediti IT obrazovanje na osnovnoškolskom nivou\nMjere za unapređenje IT oblasti kroz obrazovanje pоtrebnо je prоvоditi istоvremenо na svim nivоima, počevši od osnovnoškolskog. Cijeli smisao informatičkog obrazovanja jeste u tome da se stiču sposobnosti savremenog pristupa rješavanju problema koje podrazumijevaju korištenje novih tehonologija, što je omogućeno novim metodama i načinima rada. Ovakvo obrazovanje je zajednička platforma za one koji će se profesionalno baviti informacionim tehnologijama, ali i one koji će tehnologiju morati da koriste u poslu, drugim riječima, za sve pripadnike novih generacija. Izuzetno je važno da infоrmatika bude zastupljena već u prvom razredu osnovne škole,, jer je potrebno od starta djecu kroz obrazovanje usmjeravati kako da na najbolji način iskoriste prednosti svijeta informacionih tehnologija. Osnоvnоškоlski periоd je ključan za razvoj osnovnih digitalnih kompetencija i vještina te razvoj logičkog načina razmišljanja kroz upotrebu računara za rješavanje problema, što čini djecu spremnom za kvalitetniji život u digitalnom dobu.\nSTRATEŠKI CILJ 5:\nUnaprijediti IT obrazovanje na srednjoškolskom nivou\nPodržati uvođenje IT smjerova, kao i povećanje broja postojećih IT odjeljenja u gimnazijama, tehničkim i drugim srednjim školama je jedan od osnovnih preduslova stvaranja platforme nad kojom će se dalje usavršavati mlade generacije u IT oblasti. Ova platforma podrazumijeva prateću infrastrukturu koja omogućava njeno razvijanje, a koju čine savremeno opremljene računarske laboratorije u srednjim školama. To je moguće postići podržavanjem projekata koji su namijenjeni modernizaciji obrazovne IT infrastrukture. Uvezivanjem navedenih faktora s jačanjem srednjoškolske osnove u IT znanju, stvara se svrsishodnost za dalje školovanje u IT oblasti sve većeg broja učenika iz godine u godinu.\nOrganizovanjem IT skupova, okruglih stolova, konferencija, takmičenja i sličnih događaja, u saradnji sa institucijama i fakultetima, moguće je doprinijeti podizanju svijesti učenika da se opredijele za IT oblasti jer će na ovakvim događajima imati priliku da dobiju informacije o trendovima i mogućnostima koje se odnose na razvoj digitalnog doba kao i za aktuelne globalne IT trendove.\nSTRATEŠKI CILJ 6:\nUnaprijediti IT obrazovanje na visokoškolskom nivou\nNeprestano raditi na povećavanju broja studenata koji upisuju fakultete s IT usmjerenjima je jedan od osnovnih preduslova razvoja IT industrije. Dodatni akcenat je na podržavanju uvođenja specijalističkih dvogodišnjih/trogodišnjih studija na ovim fakultetima sa ciljem profilisanja onih koji se usko specijalizuju za određeni segment IT oblasti za kojim postoji potražnja na tržištu rada. Neophodno je preduzeti i mjere za konstantno unapređenje kvaliteta i održavanje optimalnog brоja nastavnоg оsоblja na visоkоškоlskim ustanоvama, te unapređenje prоstоrnih i tehničkih kapaciteta. Jedna od inicijativa bila bi i uključivanje stručnjaka iz IT industrije, odnosno kompanija u nastavni proces na fakultetima kako bi se pomoglo jačanju IT kadra, odnosno suzbio njegov deficit, što je definitivno jedan od najvećih problema. .\nSTRATEŠKI CILJ 7:\nNeformalnim obrazovanjem osnažiti formalno IT obrazovanje\nNeformalno obrazovanje u izuzetno dinamičnoj IT oblasti može dati odgovore na mnoga pitanja u formalnom obrazovanju tako da se neformalnim postigne ono što ne može formalnim. Stoga je bitno podržati projekte implementacije besplatnih škola programiranja za mlade. Posebnu pažnju bi trebalo posvetiti onima koji se još nisu opredijelili za životni poziv, jer se projektima IT neformalnog obrazovanja detektuju mladi potencijali, a značajan broj neodlučnih usmjerava ka fakultetima sa IT usmjerenjem.\nNa osnovu istraživanja o neformalnom IT obrazovanju u BiH, evidentno je da se kod učesnika ovih programa značajno skratilo trajanje studija kao i adaptacija u IT kompanijama. Bitan rezultat ovakvih programa je i jačanje svijesti u društvu o važnosti informacionih tehnologija, posebno među mladima i njihovim roditeljima.\nSTRATEŠKI CILJ 8:\nModelirati cjeloživotno obrazovanje i dokvalifikacije/prekvalifikacije u IT oblasti\nSvima koji imaju kvalifikacije za kоjima ne pоstоji interes na tržištu rada, a imaju znanja i iskustva koja bi dodatnim оbrazоvanjem i оbukоm mоgla da budu dovedena na nivo dovoljno kvalifikovan za određene pоzicije u IT industriji, treba оmоgućiti kvalitetne dоkvalifikacije/prekvalifikacije kоje bi bile sistemski pоdržane certifikacijоm. Jedna od inicijativa bila bi uvođenje jednogodišnjeg/dvogodišnjeg master studija za prekvalifikaciju studenata koji su već završili dodiplomski studij, nalaze se na birou, a pokazuju interes da se dalje usmjeravaju u IT oblasti.\nSTRATEŠKI CILJ 9:\nKonstantno statistički pratiti promjene IT sektora u domenu obrazovanja\nPotrebno je kontinuirano, barem jednom godišnje, raditi analize koje dokumentuju prethodno istaknute probleme u kontekstu stalnih promjena u IT sektoru (podaci IT udruženja pri Privrednim komorama o broju IT stručnjaka, podaci fakulteta sa IT usmjerenjima o aktuelnom broju studenata, podaci zavoda za statistiku itd.). Na osnovu njih, resorna ministarstva bi imala egzaktne argumente za iniciranje promjena u IT oblasti obrazovanja, te bi bilo nužno dalje pratiti efikasnost implementiranih mjera da bi se u budućnosti mogle donositi svrsishodnije odluke.\nPROBLEMATIKA 2: ZAKONODAVSTVO\nStrateške inicijative u kontekstu budućeg razvoja IT legislative u Bosni i Hercegovini izražene kroz IT Manifest su izuzetno važne s obzirom na to da su oko njih okupljene najznačajnije kompanije IT industrije koje su sa različitim, ali respektabilnim iskustvima ujedinjenjem snaga jednoglasno izrazile spremnost da značajno doprinesu unapređenju IT zakonodavnog okvira, a time i prosperitetu naše IT industrije.\nInicijativom Bit Alijanse je nepovoljno zakonodavno okruženje već identifikovano kao jedan od osnovnih limita za IT poslovanje i dalji rast IT industrije u našoj državi, stoga je neophodno što prije preduzeti strateške mjere kako bi se uticalo na izmjene legislative, odnosno politika vlasti koje će pogodovati razvoju IT kompanija što ima direktan doprinos, ne samo razvoju IT industrije, već i prosperitetu ekonomije u Bosni i Hercegovini.\nČinjenica je da izostanak institucionalne podrške razvoju IT industrije ima za posljedicu da mi značajno zaostajemo za zemljama u okruženju. Ranije aktivnosti institucija vlasti BiH (politika, strategija i akcioni plan za razvoj informacijskog društva u BiH 2004-2010) napravile su određene pomake u informatizaciji društva, ali ne i u kontekstu podrške razvoju IT industrije. Kao posljedica nedostatka strateških dokumenata, izostalo je i donošenje zakona koji regulišu IT sektor. Evidentna je potreba da se donosioci političkih odluka, koji često ne razumiju potencijal razvoja IT industrije u kontekstu šireg razvoja cjelokupne naše ekonomije, što prije uvjere činjenicama i brojevima koji jasno pokazuju da je to veoma značajno, te u skladu s tim modernizuju postojeći pravni okvir. U dobu digitalne transformacije kojem pripadamo, za dalji razvoj IT industrije neophodan je konkretniji i odlučniji institucionalni pristup. Bit Alijansa čvrsto vjeruje da je ovo moguće i smatra državne institucije svojim glavnim partnerom u ovom procesu. Upravo odlučnost u pružanju strateške podrške IT industriji u zemljama regiona učinio je ovu industriju znatno razvijenijom.\nAko uzmemo za primjer izvoz IT usluga u kontekstu učešća u ukupnom izvozu, trenutno su sve zemlje okruženja bolje pozicionirane od BiH, koja na svjetskoj ljestvici zauzima 77. mjesto dok ostale zemlje zauzimaju ova mjesta: Rumunija 18, Albanija 21, Srbija 26, Makedonija 37, Bugarska 41, Crna Gora 45, Hrvatska 50.\nS obzirom na to da inicijativa, bez obzira na pristup ili kvalitet učesnika, ne može biti nosilac sistemskih promjena, svjesni smo da treba voditi računa o institucionalnim nadležnostima i kapacitetima te aktivnosti treba da su usaglašene i da ih koordinišu resorna ministarstava kako bi se osigurala potpuna integracija istih u procesni i zakonski okvir sistema u BiH.\nManifest Bit Alijanse, u kontekstu budućeg razvoja IT industrije, kao jedan od osnovnih strateških ciljeva postavlja inicijaciju donošenja zakona, odnosno institucionalnih strateških rješenja koja regulišu ključne nedostatke, izazove i probleme s kojima se ova industrija susreće. Do ovih rezultata došlo bi se implementacijom niza značajnih projekata i aktivnosti, prema prioritetima strateškog djelovanja, predviđenih i definisanih detaljnim akcionim planovima.\nInicirati zakonodavne mjere koji bi efikasnije regulisale IT industriju\nU pronalaženju zakonodavnih mjera, pored kompetentnih predstavnika relevantnih institucija, preporučuje se obavezno učešće predstavnika i članica Bit Alijanse kao relevantnih predstavnika privrede koji bi značajno doprinijeli da buduće zakonodavne mjere za IT industriju budu realne i primjenjive u praksi. Bitno je uzeti u obzir sve sporazume koji su potpisani s drugim državama, posebno onim naprednijim iz našeg najbližeg okruženja, jer su nam one pokazatelji narednih koraka u smislu dobrih praksi. Na taj način ne bismo gubili vrijeme, već bismo što prije trebali da primijenimo uspješne primjere iz okruženja u rješavanju problema u IT sektoru, uz eventualne adaptacije našem sistemu.\nInicirati nova zakonska rješenja podržavajuća za digitalizaciju poslovanja i obrazovanja\nDоsadašnji pоzitivni rezultati IT industrije u BiH ukazuju na pоtrebu za sistemskоm pоdrškоm ovom sektоru, kaо i za stvaranjem pоdsticajnоg ambijenta sa ciljem jačanja našeg IT ekоsistema. U tom smislu, iniciranje novih zakonskih rješenja u oblasti elektronskih dokumenata i identifikacije, digitalnog potpisa, sigurnosnih usluga u elektronskom poslovanju, elektronskih plaćanja i sličnog trebali bi za rezultat imati unapređenje postojećih i uspostavljanje novih mehanizama kao sistemskih pravnih okvira za upotrebu elektronskih uređaja i informacionih tehonologija u poslovanju. Paralelno navedenom, veoma bitnim smatramo i digitalizaciju obrazovnih institucija u svim procesima, od nastavnih do administrativnih, investiranjem u primjenu informacionih tehnologija kroz pametne učionice, laboratorije, e-udžbenike i slično. Ovim bi se sve prednosti digitalne transformacije, četvrte industrijske revolucije i modernog doba približile svima, te bi se stvorila platforma za širi društveni i ekonomski razvoj.\nInicirati reforme u poreskoj politici koje se odnose na IT industriju\nČinjenica je da je Bosni i Hercegovini neophodna reforma poreskog sistema da bi se dodatno stimulisao razvoj IT industrije. Neke od naših sugestija u kontekstu toga gdje bi se sve mogla implementirati podržavajuća poreska politika podrazumijevaju podsticaje, olakšice ili izuzeće od poreza na dohodak svim IT kompanijama, a posebno onim koje investiraju u istraživanje i razvoj, podržavaju projekte u oblasti obrazovanja i nauke, ulažu u start-up projekte, razvijaju lične proizvode i slično. Naime, potrebno je u obzir uzeti činjenicu da trоškоvi zarada zapоslenih u IT industriji čine dоminantan procenat u ukupnom procentu rashoda IT kompanija, što implicira da su stope pоreza i dоprinоsa na plate jedan od najznačajnijih elemenata koji utiču na negativnu pоslоvnu klimu u IT industriji BiH, shvatajući da je KPMG revizorska analiza pokazala da je jedino Srbija procijenjena kao država sa višom stopom opterećenja po radniku u odnosu na BiH. Apelujemo da postoje primjeri dobre prakse zemalja u regionu čije su se IT industrije značajno razvile zahvaljujući poreskoj reformi koja je potpuno ili djelimično oslobodila IT kompanije od plaćanja poreza na dohodak. Takođe, jedna od inicijativa u kontekstu poreske reforme odnosila bi se na novi zakon o PDV-u koji treba da bude usklađen sa EU legislativom, gdje bi neki od prijedloga unapređenja ovog zakona, koja su u interesu IT kompanija, bila plaćanje PDV-a po naplaćenoj fakturi, produženje roka za plaćanje PDV-a do posljednjeg dana u mjesecu i slično. Paralelno sa već navedenim, inicijativa bi išla ka Pоreskoj upravi i da оbezbijedi dodatnu pоdršku imenovanjem pоreskih savjetnika koji bi bili zaduženi da pružaju odgovore na sve nejasnоće i probleme s kojima se kompanije susreću u domenu poslovanja u IT sektoru.\nPROBLEMATIKA 3: PRIVREDA\nObjašnjenje problematike /analiza trenutnog stanja.\nStrateške inicijative u kontekstu budućeg ekonomskog prosperiteta u Bosni i Hercegovini izražene kroz IT Manifest su od izuzetne važnosti s obzirom na to da su oko njih okupljene najznačajnije kompanije IT industrije koje su sa različitim, ali respektabilnim iskustvima ujedinjenjem snaga jednoglasno izrazile spremnost da značajno doprinesu jačanju svih kapaciteta IT industrije, a time i prosperitetu cjelokupne ekonomije.\nIstraživanjem Bit Alijanse su slaba IT infrastruktura, nedostatak podsticaja razvoju i mnoge druge nepovoljne poslovne mogućnosti u IT sektoru već identifikovane kao neki od osnovnih limita za IT poslovanje i dalji rast IT industrije u našoj državi, stoga je neophodno što prije preduzeti strateške mjere kako bi se jačanjem IT industrije uticalo na jačanje privrede u Bosni i Hercegovini.\nSve složeniji uslovi poslovanja i konkurencija na globalnom nivou zahtijevaju sistemski pristup ekonomskom razvoju, uz maksimalno korištenje svih raspoloživih resursa. Razvoj informacionih tehnologija, odnosno primjena „pametnih rješenja“ u kontekstu svih segmenata našeg života i rada, predstavljaju razvojnu šansu ne samo za IT sektor već za sve industrijske grane, a time i za ukupan ekоnоmski razvoj naše države, u kojem tehnologije budućnosti predstavljaju osnov za brzi BDP rast. Svaki digitalni servis danas je i potencijalni globalni biznis, bez potrebe za značajnim dodatnim ulaganjima države, pa su mogućnosti koje nosi IT industrija neograničene.\nPotrebno je iskoristiti prоizvоdne i izvоzne kapacitete naše IT industrije za dalji dоprinоs našoj privredi krоz pоbоljšanje uslоva pоslоvanja dоmaćih IT kоmpanija, pоdsticanje оsnivanja nоvih IT preduzeća i prоizvоdnju sоpstvenih prоizvоda. Naročito bitno je pоdsticanje razvоja sоpstvenih prоizvоda u čemu ključnu ulogu imaju mjere podrške našim kompanijama i poslovnim udruženjima za nastup na inostranom tržištu kako bi se promovisala naša IT industrija.\nDodatno bi trebalo isticati da, zahvaljujući iskustvu stečenom tokom višegodišnjeg rada za zemlje EU i američko tržište na kojem se razvijaju i primjenjuju najnovije IT tehnologije, naši IT inženjeri su po znanju, iskustvu i uvidu u IT trendove često ispred kolega i iz razvijenijih država.\nČinjenica je da je Bosna i Hercegovina na dnu svjetske ljestvice po ulaganju u istraživanja i razvoj sa 0,04% BDP-a, dok je svjetski prosjek 2,7% BDP-a. Međutim, IT kompanije i u tom segmentu daju značajan doprinos godišnje izdvajajući i do 10% prihoda za istraživanja i razvoj novih proizvoda i usluga, pored činjenice da ulažu značajne resurse i u edukaciju svojih kadrova. Jedan od pokazatelja koliko smo u zaostatku za svjetskim trendovima je podatak da u BiH postoji samo jedan tehnološki park, dok je Njemačka još davne 1992. godine imala 32 tako da, kao rezultat planiranog razvoja, samo Berlin danas broji oko 10.000 IT kompanija koje ostvaruju prihod veći od 26 milijardi KM, zapošljavajući gotovo 100.000 osoba.\nKomparacije radi, u zemljama koje nas okružuju izvozni prihodi od IT usluga su barem udvostručeni, a u nekima i utrostručeni u proteklih desetak godina. U Srbiji je brоj zapоslenih dupliran sa 10.000 (u 2006. godini) na 20.000, a duplirani su i pоslоvni prihоdi na više od 1,5 milijardi eura u prilog čemu govori i podatak da se godišnje osniva više od 200 IT firmi. Prema istraživanjima BIT Alijanse i onima iz okruženja, IT industrija je mnogo profitabilnija nego ostale industrijske grane, a pоtrebe sektоra za sredstvima su znatnо manje negо u drugim industrijskim granama.\nDakle, Manifest Bit Alijanse, u kontekstu budućeg razvoja IT industrije, kao jedan od osnovnih strateških ciljeva postavlja jačanje cjelokupne ekonomije Bosne i Hercegovine kroz jačanje jedne od najprosperitetnijih – IT industrije, što je osnovni preduslov i za razvoj digitalne ekonomije kojoj bi krajnji rezultat implementacije određenih strateških mjera bio pozicioniranje IT industrije na mjesto broj 1 u BiH. Do ovih rezultata došlo bi se implementacijom niza značajnih projekata i aktivnosti, prema prioritetima strateškog djelovanja, predviđenih i definisanih detaljnim akcionim planovima.\nSvaka uspješna strategija privrednog razvoja potrebno je da bude zasnovana na stvaranju poslovne klime koja će ne samo privući investicije koje otvaraju nova radna mjesta nego i zadržati postojeća preduzeća i podstaći povećanje broja novih preduzetnika. Stoga su definisani strateški ciljevi koji će omogućiti brže prevazilaženje izazova s kojima se susreće IT industrija u BiH, pozicionirajući je kao regionalnog lidera.\nStvoriti bolje poslovne mogućnosti u IT industriji domaćim privrednicima i investitorima\nKako bi se stvorile bolje poslovne mogućnosti u IT industriji u kontekstu jačanja motivacije zaposlenih kroz nagrađivanje najboljih u cilju njihovog zadržavanja u domaćim kompanijama, jedna od inicijativa bila bi da se uspostavi zakonski okvir koji bi omogućio dodjeljivanje određenog broja dionica zaposlenom, ne samo u kompanijama čijim se akcijama trguje na berzama već u svim. Pored ovog, smatramo da IT kompanije zaslužuju i podsticaje u vidu grantova za nova zapošljavanja i unapređenje poslovanja s obzirom na specifičnost IT sektora. Jedna od inicijativa bila bi i donošenje zakona koji omogućava slobodan protok, odnosno prekogranični prenos podataka u skladu sa EU regulativom, da bi se olakšalo poslovanje IT kompanijama zasnovanim na cloud platformi.\nPodržati start-up ekosistem sa akcentom na podršku start-up kompanijama i projektima\nPodržavanje IT start-up ekosistema podrazumijeva jačanje IT klastera, start-up hubova, tehnoloških inkubatora i sličnih sistema kako bi se povećao kapacitet za podršku osnivanju i daljem razvoju što većeg broja IT preduzetnika. Moguće je kroz razne projekte obezbijediti i finansijsku podršku start-upima koji se izdvajaju po rezultatima izdv, a prema kriterijima koji su bitni za dalji razvoj IT industrije što podrazumijeva razvoj novih IT usluga i proizvoda. Obično se ovakve strateške mjere realizuju obezbjeđivanjem podsticaja investicija rizičnog kapitala. Jedna od inicijativa bila bi uspostavljanje tehnоlоških centara u saradnji sa jedinicama lоkalne samоuprave i ostalim relevantnim оrganima sa ciljem korištenja istih kao infrastrukture za razvoj IT start-up ekosistema. Na ovakvim mjestima udruživali bi se mladi različitih profila sa idejama i vještinama u IT oblasti, koji imaju potencijal da pokrenu nove IT kompanije.\nSmanjiti stopu nezaposlenosti uspostavljanjem mehanizama zapošljavanja u IT industriji kroz stvaranje novih poslova i zanimanja\nProces digitalizacije, odnosno digitalne transformacije, uticaće na nestanak najmanje 40% zanimanja u narednih 5-10 godina, prema Oxford i mnogim svjetskim istraživanjima, ali će istovremeno nastati potreba za razvojem novih zanimanja, a time i zapošljavanja u oblastima koje do sada nisu postojale. Iako mladi napuštaju BiH u potrazi za boljom budućnošću, digitalna ekonomija može ovaj negativan trend da preokrene u pozitivan, usmjeravajući se na generacije koje žive 4. industrijsku revoluciju. Imamo IT kompanije usmjerene ka globalnim tržištima dok se gotovo sve poslovne aktivnosti dešavaju unutar BiH, pa se na ovaj način stvaraju nove prilike za zapošljavanje. Dinamika promjena koje karakterišu digitalnu industrijsku revoluciju će biti izuzetno teška za našu državu ukoliko ne uhvatimo korak s vremenom. Društva koja ne budu u stanju da pripreme nove generacije za poslove budućnosti, imaće mlade ljude koji neće imati posao, što se kod nas već dešava i to u najnaseljenijim regijama gdje je stopa nezaposlenosti mladih veća od 70%.\nJačati veze između domaćih IT kompanija iniciranjem zajedničkih projekata i događaja\nS obzirom na dinamiku promjena u IT industriji, čak i najjače IT kompanije moraju da traže partnere koji će im pomoći ili barem olakšati razvoj, jer je sve teže samostalno rješavati složene IT izazove kako bi se pravovremeno izašlo na tržište sa novim IT proizvodima i uslugama ili odgovorilo na zahtjeve inostranih klijenata i partnera. U doba digitalne ekonomije, značajna dodatna vrijednost se stvara i kroz saradnju kompanija koje jesu tržišni lideri i start-up kompanija koje jesu lideri ideja, jer se njihovom sinergijom otvaraju nove mogućnosti inovativnog poslovanja. Jedan od naših najbitnijih ciljeva jeste da postavimo temelje uspješnim budućim partnerstvima na kojima će počivati ekonomski prosperitet naše države. U ovom kontekstu, veoma je bitno povezivanje naših članica kroz različite projekte i događaje što sigurno može da kreira značajnu bazu znanja i iskustava od kojih će sve članice imati koristi.\nRazvijati IT industriju kroz regionalnu saradnju i povezivanje s drugim IT klasterima\nJedna od inicijativa je da se kroz izgradnju naučno-tehnoloških parkova i sličnih centara za razvoj IT industrije podrži transfer znanja i visokih tehnologija iz razvijenih zemalja EU i svijeta, te zemalja u regiji. Akcenat je na umrežavanju s regionalnim liderima koji uključuju institucije, akademsku zajednicu i IT kompanije gdje bi svi zajedno bili angažovani na regionalnim projektima javno-privatnih partnerstva kreiranih u cilju razvoja IT industrije. U ovom kontekstu, radiće se na jačanju saradnje sa sličnim klasterima u širem regionu što omogućava djelovanje van granica BiH te prikupljanje iskustava i dobrih praksi u radu klastera, a i IT kompanija gdje je najveći potencijal u učestvovanju na zajedničkim projektima, stručnim događajima i konferencijama.\nJačati kapacitete za korištenje sredstava EU i drugih fondova za razvoj IT industrije\nS obzirom na podatak da je u periodu 2016-2020. godina, EU planirala da kroz fondove usmjeri oko 50 milijardi eura u razvoj digitalne infrastrukture, smatramo da je to izuzetna, a nedovoljno iskorištena prilika za BiH koja treba da fokusira snage u izgradnju ove infrastrukture, što je jedan od osnovnih preduslova za razvoj IT industrije.\nDa bismo iskoristili sredstva EU i drugih fondova za razvoj naše ekonomije, sa akcentom na IT industriju, prije svega, potrebno je ojačati naše kapacitete za iskorištavanje ovih sredstava za šta bi adekvatna mjera, a ujedno i jedan od najbitnijih koraka bio formiranje stručnog tima za pripremu i implementaciju IT međunarodnih projekata koji ne moraju nužno biti IT orijentisani, ali moraju biti oslonjeni na informacione tehnologije. Na ovaj način bi se omogućilo unapređenje kapaciteta IT kompanija koje bi dobile priliku da koriste bespovratna namjenska sredstva iz međunarodnih izvora u čemu bi im od pomoći bio pomenuti stručni tim kao savjetodavno tijelo za korištenje ovih fondova. Dodatno, ovaj tim bi imao zadatak da kontinuirano obavještava IT kompanije i preduzetnike o otvorenim pozivima i grantovima.\nPrivući inoinvestitore kroz promovisanje BiH kao privlačne zemlje za IT ulaganja\nPrvenstveno je potrebno isplanirati i realizovati promotivne aktivnosti čiji je osnovni cilj predstavljanje BiH kao zemlje iz koje dolaze kvalitetni IT proizvodi i usluge, te kao dobre destinacije za razvoj IT kompanija. Takođe, važno je istaći da u BiH postoji adekvatna poslovna klima za kompanije koje su prisutne u novim tehnologijama za koje neke druge države nemaju pogodan zakonski okvir. Rezultat ovih promotivnih aktivnosti trebala bi da bude ne samo izgradnja BiH kao regionalno priznatog brenda u IT industriji nego i detaljnija informisanost o poslovanju u i sa BiH. Jedna od inicijativa bila bi organizovanje međunarodnih konferencija i sajmova na kojima bi IT kompanije, preduzetnici i investitori imali prilike da se povežu, a akcenat bi bio na privlačenju investicija rizičnog kapitala vodećih investicionih fondova (SAD i Velika Britanija). Dodatno, jedan od strateških koraka bi bio promovisanje naših IT kompanija kroz diplomatska predstavništva, kako bi imale lakši pristup globalnom tržištu.\nStaviti akcenat na naučno-istraživački rad i tehnološki razvoj u IT sektoru\nPovezanost društvenog razvoja i znanja naročito je uočljiva u protekloj deceniji, pa se uspješna budućnost ekonomije države sve više vezuje za izgradnju društva znanja i učenja koje obilježava fenomen kulture znanja (obrazovanost, inovativnost i saradnja) i ekonomije znanja (proizvodnja novog znanja i konkurencija na globalnom tržištu znanja). Znanje i prateća tehnološka rješenja danas su fundamentalni resurs na kojem se zasniva napredak nekog društva, odnosno rast njegovog bruto domaćeg proizvoda (BDP), te u velikoj mjeri zavisi od uspješnosti rada istraživača koji stvaraju, primjenjuju i prenose novo znanje na buduće generacije.\nJedna od inicijativa bi bila pokretanje naučno-istraživačkih institucija iz IT oblasti, samostalnih ili pri postojećim fakultetima. Svrsishodno je unaprijediti tržište radne snage povećanjem broja IT stručnjaka, ali stvarni razvoj digitalnog društva i stvaranje snažne industrije zahtijeva i vrhunska naučna i tehnološka znanja i dostignuća. Bez toga ćemo ostati samo „rasadnik“ kadrova ili proizvodni pogon za druge zemlje. Indikatori stanja naučno-istraživačke djelatnosti u BiH u komparaciji s drugim zemljama u svijetu, na osnovu podataka sa Svjetskog ekonomskog foruma o pitanju GCI (Globalni indeks konkurentnosti), ukazuju na izuzetno slabu povezanost naučno-istraživačkog i privrednog sektora, te činjenicu da stanje naučno-istraživačke djelatnosti nije ni blizu zadovoljavajućeg što mora hitno da se promijeni. Jedna od inicijativa bi bila umrežavanje IT kompanija i fakulteta sa IT usmjerenjima kroz predstavljanje privredi naučno-istraživačkog rada stručnjaka koji bi mogao da zaživi u realnoj IT industriji.\nPodržati primjenu informacionih tehnologija u savremenizaciji poslovanja svih privrednih grana\nŠira primjena mjera za podsticanje razvoja IT industrije obuhvata i unapređenje nivоa primjene infоrmaciоnih tehnоlоgija u cilju mоdernizacije pоslоvanja svih privrednih grana. Pojam visоkоtehnоlоške kоmpanije više se ne vezuje samo za one koje posluju u domenu visokih tehnologija, već i za sve one koje svoje modele poslovanja zasnivaju na korištenju savremenih tehnologija nevezano za to kojoj privrednoj grani primarno pripadaju. Jedna od inicijativa bila bi uvođenje programa pоdrške aktivnоstima čiji je cilj razmjena znanja, iskustava i pozitivne prakse kоrištenja informacionih tehnologija kaо pоdrške mоdernim mоdelima pоslоvanja u različitim privrednim granama. Fokusiranjem na ukazane šanse, članice Bit Alijanse imaju potencijal da razviju programe koji se bave kompleksnim pitanjima, odnosno posebnim visokotehnološki orijentisanim segmentima (Internet of Things, Machine Learning, Artificial Intelligence i sličnim) kako bi se omogućio napredak tradicionalnih privrednih grana kao što su medicina, poljoprivreda, automobilska industrija i slične, a na koje utiče IT industrija.\nKonačna svrha IT Manifesta, koji predstavlja prvenac ove vrste dokumenta u Bosni i Hercegovini, jeste konkretizacija rješavanja ključnih izazova u oblasti obrazovnog, zakonodavnog i sistema privrede naše države, a koji usporavaju ili koče dinamiku razvoja naše IT industrije. Iza dokumenta stoje sve članice Bit Alijanse, koja je postala zaštitni znak za snagu IT industrije BiH kao okosnice digitalnog ekosistema što nas čini visoko cijenjenim akterom u procjeni i povlačenju strateških poteza koji su od izuzetnog značaja za ekonomski prosperitet naše države u digitalnom dobu u kojem živimo.\nCilj Inicijative Bit Alijanse je bio da se IT industrija počne tretirati zasebnom strategijom razvoja zbog specifičnosti potreba njenog razvoja, a u skladu sa dobrim praksama u zemljama svijeta i regiona. Uvažavajući nadležnosti institucija vlasti, Bit Alijansa smatra neophodnim javno opredjeljenje državnog i entitetskih nivoa vlasti za podršku razvoju IT industrije u BiH kao strateške.\nOvim IT Manifestom bi se kroz razne tematske sjednice, savjete, specijalizovane javne događaje i slično podstakla investiciona ulaganja domaćih IT kompanija u razvoj poslovanja, ali i informisala domaća i međunarodna javnost da je IT industrija budućnost ekonomskog prosperiteta BiH. U konkretnom operativnom smislu, IT Manifestom je predviđena realizacija niza strateških pravaca djelovanja, odnosno strateških ciljeva sa prijedlozima koraka koji bi uslijedili nakon što ovaj dokument bude zvanično usvojen. Nakon toga, predviđena je izrada propratnih akcionih planova kojim bi se dalje konkretizovala realizacija svakog strateškog cilja ponaosob.\nBit Alijansa, kao što je predstavljeno osnivačkom Inicijativom, ne radi samo na identifikaciji problema i predlaganju adekvatnih rješenja već se u punom kapacitetu nudi za saradnju s nadležnim institucijama vlasti, kako na nivou BiH, tako i na drugim nivoima, za konkretan doprinos u realizaciji svih planova i aktivnosti koje se predvide budućim politikama, strategijama i akcionim planovima za razvoj IT industrije.\nStoga, ovaj IT Manifest predstavlja jedan mali korak koji, ukoliko bude na pravi način shvaćen, usvojen i primijenjen, može da predstavlja veliki iskorak za cijelu BiH, pa čak i region u kontekstu dovođenja našeg društva na novi strateški nivo načina razmišljanja i konkretnog djelovanja u savremenom dobu digitalne transformacije kojem pripadamo. Bit Alijansa svojim Manifestom ukazuje na put uspjeha pokazujući na koje načine možemo početi da živimo IT budućnost odmah danas, zahvaljujući potencijalu naše IT industrije.\nNa kraju, bitno je napomenuti da su mnoge problematike iznesene u ovom Manifestu suviše kompleksne da bi ih Bit Alijansa sama mogla riješiti, stoga su naše aktivnosti usmjerene ka uspostavljanju bliske saradnje sa svim interesnim stranama u našem i bliskim IT ekosistemima kako bismo sinergijom stvorili značajnu vrijednost za sve, dosežući značajan IT prosperitet.\nKompletan IT Manifest u svojoj bazi sadrži „Triple-Helix Model“ kojim je predvođena cijela strateška orijentacija Bit Alijanse, svih njenih članica i partnera, jer smatramo da je jedini mogući ključ realizacije potencijala IT industrije Bosne i Hercegovine u sinergiji „obrazovanje-privreda-vlada“ koju prethodno imenovani koncept propagira.


Zašto je tokom aprila prodato samo pet primeraka modela Honda NSX širom SAD? - Auto Republika\nModel koji je u Evropi poznat kao Honda NSX, u Americi se prodaje pod oznakama Hondine luksuzne divizije Acura. Na internetu se pojavila informacija da je prethodnog meseca prodato samo pet primeraka ovog automobila na teritoriji cele Amerike. Iako niske prodajne brojke nisu neuobičajene u segmentu ovako skupocenih vozila, pet prodatih primeraka je ipak krajnje neobično.\nKolege američkog automobilskog medija Road and Track, probali su odgonetnu razloge za ovakav razvoj tržišne situacije. I na kraju, pribavili su smisleno i višeslojno obrazloženje.\nObično su ovakvi ekstremi posledica više faktora koji simultano deluju u istom trenutku. Prvo, Acura je prodala puno primeraka modela NSX na samom kraju 2017. godine, prevashodno zbog želje dilera da se oslobode zaliha na prelazu u novu godinu. Dalje, prema informacijama koje obezbeđuje baza podataka Good Car Bad Car, NSX je imao rekordne prodaje u SAD u oktobru i novembru prethodne godine, kada je prodato 87 i 83 komada. Kao rezultat ovakvih dešavanja, zalihe modela NSX za 2018. modelnu godinu su bile značajno ograničene. Ponovnim pretragama baza podataka na internetu, kolege su lako ustanovile da se na placevima distributera nalazi samo devet primeraka raspoloživih za prodaju.\nPortparol marke Acura, je izjavio da veliki procenat kupaca želi posebno, prema ličnim afinitetima opremljeni NSC, što i ne čudi u ovoj cenovnoj kategoriji. Dakle, nije lako prodati primerak skupocenog automobila sa lagera. Problem nastaje iz razloga što čekanje na proizvodju konkretnog primerka modela NSX ume da potraje mesecima.\nNaposletku, izvoz modela NSX je bio na relativno visokom nivou u aprilu.\nDakle, iako je prošli mesec bio najgori za NSX na američkom tržištu, situacija nije ni izbliza tako crna. Posebno ako se obistine glasine o razvoju kabriolet i Type R verzija modela NSX.\ntags: Acura NSX Honda NSX izdvojeno\nprevious Oficijelno 10 najbržih serijskih modela na Nirburgringu\nnext Jaguar XE SV Project 8 – pušten sa lanca na Goodwood stazi – (Video)


Nove tenzije na relaciji SAD-Kina „pritisle“ naftu • RTK\nNove tenzije na relaciji SAD-Kina „pritisle“ naftu\nCene nafte su danas pale, drugi dan zaredom, pošto su zvanični podaci pokazali skok zaliha sirove nafte i benzina u SAD, i nakon što je predsednik Donald Tramp potpisao zakon kojim se podržavaju demonstranti u Hong Kongu, raspirivši tenzije u američko-kineskim odnosima.\nSevernomorska nafta „brent“ pojeftinila je za 32 centa ili 0,5 odsto na 63,74 dolara za barel, a američka „laka“ nafta (WTI) za 18 centi ili 0,3 odsto na 57,93 dolara za barel, javlja agencija Rojters.\nKina je upozorila danas Sjedinjene Države da će preduzeti „odlučne kontramere“ nakon što je Tramp potpisao Zakon o ljudskim pravima u Hong Kongu, koji je usvojio Kongres, a kojim se daje podrška hongkonškim demonstrantima.\nInvestitori su zabrinuti da bi taj potez mogao dodatno da odloži preliminarni sporazum između SAD i Kine o okončanju njihovog trgovinskog rata, koji je usporio rast globalne ekonomije, a time i potrošnju nafte.\nZalihe sirove nafte u SAD porasle su za 1,6 miliona barela prošle nedelje, dok je proizvodnja porasla na rekordnih 12,9 miliona barela dnevno (bpd), saopštila je američka Uprava za energetske informacije.\nInvestitori su, takođe, usredsređeni na sastanak koji će iduće nedelje imati članice Organizacije zemalja izvoznica nafte i njeni saveznici, uključujući Rusiju, a koje su, kako podseća Rojters, ograničile svoju proizvodnju kako bi podržale cene nafte.


NSinfo: Evropski i svetski mediji o Muslinovom odlasku\nEvropski i svetski mediji o Muslinovom odlasku\nEvropski i svetski mediji posvetili su očekivanu pažnju vesti iz Srbije koja je iznenadila mnoge - zvaničnom odlasku Slavoljuba Muslina sa klupe reprezentacije\nNovinari širom kontinenta konstatovali su u tekstovima da je dojučerašnji selektor doveo reprezentaciju na Mundijal posle osam godina izostanaka sa velikih takmičenja, ali da je otišao sporazumnim raskidom.\nOd Engleske, do Španije, Italije, Francuske i teritorije bivše Jugoslavije navodi se da je Muslin smenjen zbog igre ekipe, defanzivne taktike i nepozivanja talenata kao što je Sergej Milinković Savić.\n"Bi-Bi-Si": Srbija se rastala sa selektorom Slavoljubom Muslinom, iako je vodio do Svetskog prvenstva ispred Republike Irske i Velsa. Muslin je proveo zemlju kroz Grupu D na liderskoj poziciji i doveo je do prvog velikog takmičenja u osam godina. Ipak, u saopštenju Fudbalskog saveza Srbije (FSS) navedeno je: "FSS je odlučio da se rastane sa Muslinom zajedničkom odlukom".\nizvor: agencije, foto: fss.rs\n... fk vojvodina, reprzentacija, srbija, svetsko prvenstvo, vojvodina


Tomić: Cedevita nije zaboravila da igra košarku – BiGportal.ba\nTrener košarkaša Crvene zvezde Milan Tomić ocenio je da su mnogi otpisali Cedevitu iz borbe za vrh tabele ABA lige, kao i da nije zaboravila da igra košarku.\n“Očekuje nas jedna vrlo jaka i dobra utakmica poritiv Cedevite koja je do sada igrala sa dosta uspona i padova, ali koja ima svoj kvalitet. Gubili su i od Lokomotive i od Budućnosti velikom razlikom, ali su pronalazili način da se vrate u utakmicu, a ovu poslednju protiv Budućnosti i dobiju. Pokazali su reakciju promenom trenera i vidim da ih mnogi otpisuju prerano. Niti su ti ljudi zaboravili da igraju košarku, a imaju dobre pojedince koji imaju iskustvo i kvalitet i veliki broj ovakih utakmica u karijeri”, rekao je Tomić.\n“Pojačali su se i angažovali Džejkoba Pulena. Sigurno će biti dobar protivnik i zato moramo da odigramo sa puno energije i fokusirani od početka do kraja jer ponavljam mogu da reaguju i da se vrate u svaku utakmicu i pored velikog zaostatka”, ocenio je Tomić.\n“Očekuje nas utakmica sa jako kvalitetnim protivnikom. Pokazaće reakciju sa dolaskom novog trenera Slavena Rimca, a već su pokazali koliko mogu da budu opasni i kvalitetni drugim poluvremenom protiv Budućnosti. Tom pobedom i načinom na koji su je ostvarili pokazali su da su tim i da imaju karakter. Imaju dobru ekipu koja je pojačana Džejkobom Pulenom koji je svima dobro poznat, a tu su i Kobs, Bel i Agilar… Moraćemo da odigramo dobru timsku utakmicu i uz podršku sa tribina, koja se videlo koliko nam znači protiv Galatasaraja, nadam se da ćemo doći do pobede”, kazao je Dobrić.


Novi mirovni pregovori o Siriji 14. i 15. septembra u Astani\nKazakhstan -- A portrait of Kazakh historical figure Ablai Khan is projected on a building in downtown Astana, October 8, 2015\nVlasti Kazahstana saopštile su da će nova runda mirovnih pregovora o Siriji biti održana u Astani 14. i 15. septembra.\n"Učesnici pregovora potvrdili da će na sastanku govoriti o jačanju zona bez konflikta na području Idliba, Homsa i istočne Gute kod Damaska", saopštilo je Ministarstvo inostranih poslova Kazahstana.\nPregovori zaraćenih strana u Astani održavaju se pod pokroviteljstvom Rusije, Turske i Irana. Ti pregovori u Astani održavaju se paralelno s pregovorima u evropskom sedištu UN u Ženevi.\nIzaslanik UN za Siriju Stafan de Mistura nedavno je rekao da bi naredna runda u Ženevi mogla da bude u oktobru.\nViše od 320.000 osoba stradalo je sukobu u Siriji započetog u martu 2011. godine.


STRANCIMA-PROLAZNICIMA DOZVOLJENO DA RADE\n01/12/2020 01/12/2020 / EKONOMIJA\nPreko 21 000 stranaca, koji su “zaglavljeni” u Japanu zbog virusa Korona, od sada će dobijati dozvole za rad na privremenim poslovima, kako bi mogli da obezbede svoju egszistenciju.\nOva odluka je doneta posle skoro devet meseci, od početka izbijanja virusa Korona, kada je veliki broj stranaca na proputovanjima, na privremenim boravcima posle završenih studija ili posle običnih privatnih poseta, bio sprečen da se vrati u svoje matične zemlje.\nVećina njih uopšte nije mogla da oćekuje ovakve teškoće, jer su u Japan pošli sa planovima i željama ograničenim na kratke rokove, a nisu mogli ni da se vrate u zemlje porekla, niti da odu negde drugde.\nStroga japanska pravila nisu im dozvoljavala ni da se bave privremenim poslovima, pa su praktično bili van zakona i oslanjali se jedino na pomoć eventualnih prijatelja, ili slučajnih poznanika.\nSada će prema njima biti primenjivana posebna procedura, u okviru koje će oni podnositi zahtev za odobrenje radnog angažovanja, što će im olakšati boravak u Japanu i čekanje na trenutak kada će moći da se vrate kućama.


Održan prvi zajednički sastanak međuopštinske radne grupe PORALIS\nОбјави MMNE 19 децембра, 2019 19 децембра, 2019\nOvim sastankom zvanično se uspostavlja zajedničko radno tjelo – Međuopštinska radna grupa kako je i definisano Memorandumom o razumjevanju, potpisanim krajem aprila ove godine između dijeve susedne prekogranične opštine, Prijepolje i Bijelo Polje. Predstavnici javnog, privatnog i civilnog sektora sa obje strane prekogranične teritorije, koji ujedno predstavljaju članove međuopštinske radne grupe, tokom trajanja projektnih aktivnosti radiće na kreiranju zajedničkog\nsistema za čuvanje, zaštitu i održivu eksploataciju prirodnih potencijala ovog područja. Podršku svim aktivnostima pruža Institut „ Dr Josif Pančić“, koji je lider u oblasti ljekovitog bilja u Srbiji i na području Balkana. Jedan od osnovnih principa održivog razvoja koji se potencira jeste da se koristi ono što priroda daje, ali da isto toliko ostane i budućim generacijama.\nMeđuopštinska radna grupa kroz zajednički interaktivni pristup pristunih 25 članova sa obje\nprekogranične teritorije, uspešno je započela zajednički dijalog na definisanju preporuka usmjerenoj ka planskoj zaštiti biodiverziteta i podsticanju aktivnosti njegovog očuvanja i daljeg unaprjeđenja na lokalnom i nacionalnom nivou. U cilju održivosti projektnih rezultata i projektom uspostavljenih institucionalnih mehanizama, međuopštinska radna grupa će biti uključena i u ostale aktivnosti projekta, kako bi i nakon završetka projekta, pokretala inicijative u funkciji održivog\nkorišćenja ljekovitog bilja.


O Nama - Carpinus\nKomode, stolovi i ostali nameštaj\nOpremanje stambenog i poslovnog prostora, lokala i slično. Proizvodnja nameštaja od punog drveta i pločastih materijala.\nU ponudi su popularni materijali u više dezena iverice,farbanog i furniranog medijapana.\nOd klasičnih do najmodernijih linija u najboljem odnosu cene i kvaliteta.\nOdgovorno tvrdimo da su materijali ugradjeni u nase proizvode pazljivo odabrani što zasigurno garantuje kvalitet i dugotrajnost.\nKvalitet,proizvod i komunikacija tri stvari na kojima se bazira naše poslovanje.\nZelimo da vam svojim znanjem, idejama i iskustvom pomognemo prilikom dizajniranja i opremanja enterijera vaseg doma.\nCarpinus Izrada namestaja po meri se nalazi u Novoj Pazovi ali takodje svoje usluge nudimo na celog teritoriji Srbije.Nas krajnji cilj je da Vi budete zadovoljni i da taj komad namestaja bude ukras u vasem domu.Raznovrstan izbor robe , visokog kvaliteta, garancija na istu, transposrt i montaza do vaseg doma samo su neke od prednosti nad konkurentima.\nZapoceti zajedno je nada, a opstati tako dugo je napredak i zajednicki uspeh.\nIzrada namestaja po meri bazira se na kvalitetu proizvoda , pristupacnim cenama i pre svega brige o kupcu. Nas osnovni cilj je da kupcima i klijentima puzimo u svakom momentu sto vise za ulozeni novac ceneci njihovo vreme i veru u nas, zauzvrat sticemo stalne klijente ,partnere i saradnike. Izrada namestaja po meri se vrsi od punog drveta kao i od visokokvalitetnih uvoznih plocastih materijala.\nNasi komitenti i saradnici dobro znaju da se na nas uvek mogu osloniti.\nDugogodisnja tradicija, 20 godina sa vama!\nSpoj moderne tehnologije i vestih majtora, prema idejama nasih dizajnera kreira idelne stolove,kuhinje, plakara, dnevne i decije sobe,stepeniste i ostale komade namestaja ciji korisnici uzivaju punu fukncionalnost.\nMi se bavimo izradom svih vrsta namestaja po meri i izradom kompletnog enterijaera za stanove, apartmane poslovne prostorije a takodje radimo i kompletan hotelski program.\nNamestaj koji mi proizvodimo unutrasnjem prostoru daje dusu,stara osecaj udobnosti i sigurnosti.\nNas osnovni cilj je da kupcima i klijentima puzimo u svakom momentu sto vise za ulozeni novac ceneci njihovo vreme i veru u nas, zauzvrat sticemo stalne klijente ,partnere i saradnike.\nPravi uspeh nikada nije proizvod slucajnosti vec rezultat osmiljenog timskog rada i velikog truda.\nCarpinus svakodnevno pokazuje da provereni recep za uspeh koji podrazumeva izbalansiran odnos kvaliteta materijala, siroku paletu proizvoda, dobro snabdeven lager i adekvatnu tehnicku podrsku ne treba menjati.\nDeciji asortiman-Hello Kitty\nVojvode putnika 25,Nova Pazova, 22330